Рақснинг сеҳрли олами – Bong.uz\nШундай инсонлар бўладики, ўзининг бутун умрини, ҳаётини санъатга бахшида этади. Ҳаётининг мазмунини санъатда, ижодда деб билади. Ўзи топган ва кашф этган гўзаллик жилоларини, мафтункор туйғуларини ошуфта дилларга улашгиси, нозик ҳаракатлари ила кўнгилларга завқ бергиси келади. Санъатнинг ҳақиқий фидойиларини ана шундайларга менгзаш мумкин.\nМавлуда Эралиева ҳақида гап кетганда бекободликлар оғзидан бол томиб гапиришади. Боиси рақс санъатини саодат деб билган сеҳрли ҳаракатлар соҳибаси мана, қарийб қирқ йилга яқин шу соҳада самарали меҳнат қилиб келяпти. Ҳеч муболағасиз айтиш мумкинки, у Тошкент давлат санъат ва маданият институтининг хореография бўлимини тамомлаб, ўзининг жонажон шаҳрида рақс санъатининг ривожланишига машаққатли меҳнати билан салмоқли ҳисса қўша олган қалдирғоч хореографдир.\nИжодий меҳнат, тинимсиз изланишлар, ҳайратларга йўғрилган жозибали ҳаракатлар аста-секин ўз мевасини бера бошлади. Дастлаб шаҳардаги металлурглар маданият саройида, “Ёшлик” маданият уйида кўп йиллар мобайнида ўз фаолиятини давом эттирган Мавлуда Эралиева 1996 йилда шаҳардаги 11-сонли мусиқа ва санъат мактабида “Рақс” бўлимининг очилишига, 1997 йилда эса Бекобод санъат коллежида “Халқ рақси” бўлимининг ташкил этилишига бош-қош бўлди.\n-Рақснинг жозибаси шундаки, оддий ҳаракатлар ҳам ёшлик нафосати ила уйғунлашиб гўзаллик касб этиб бораверади, — дейди у мамнуният билан. – Энг аввало, инсоннинг қалбида ўзи танлаган касбга меҳр-муҳаббат жўш уриб туриши керак. Бу борада мен имкон қадар ўзимдаги ёрқин ҳисларимни ўқувчи қизларимга сингдиришга, энг аввало, уларда гўзал фазилатларни шакллантиришга ҳаракат қилдим.\nДарвоқе, илк бор иш фаолиятини Болалар ижодиёт марказида бошлаган Мавлуда опа “Шодлик” рақс ансамблини тузди. Сўнгра металлурглар маданият саройи қошида “Парвоз”, “Шодиёна” ашула ва рақс ансамблларининг хамда “Ёшлик” маданият уйи қошидаги “Нилуфар” ашула ва рақс ансамблининг халқ ансамбли даражасига кўтарилишида Мавлуда опанинг ҳиссаси катта бўлди.\nСанъатнинг чинакам санъат даражасига кўтарилишида оилавий муҳитнинг аҳамияти катта. Турмуш ўртоғи Мақсуджон Хўжаметов ҳам санъат соҳасини танлаган. Кўп йиллар давомида санъат мактаби ва коллежларида ўзбек халқ чолғу асбобларидан ёшларга сабоқ бериб келаётир. “Қанот – жуфт бўлади” деганларидек, уларнинг парвози санъат осмонида янги-янги митти юлдузларнинг кашф этилишига туртки бўлди. Қизлари Севара ва Шохсанамлар ҳам рақсга мехр қўйди. “От ўрнини той босар” деганларидек, Севара 2010 йилда худди онаси сингари ташаббус кўрсатиб, “Тарона” рақс ансамблини тузди. Бу ансамбль ўтган йили халқ рақс ансамбли мақомини олди.\nБу борада опанинг кичик қизи Шоҳсанамнинг қўлга киритаётган ютуқлари ҳам қувонарли. У 2019 йилда Қозоғистонда ўтказилган халқаро танловда ўз рақси билан иштирок этиб биринчи ўрин соҳибасига айланди. Айнан Мавлуда опанинг шогирдлари ўша йили Хитойнинг Гуанчжоу шаҳрида ўтказилган халқаро фестивалда иштирок этиб диплом ва қимматбаҳо совғалар билан тақдирланди. Худди шунингдек, Хива шаҳрида ўтказилган “Рақс сеҳри” халқаро фестивалида иштирок этган раққоса қизлар “Энг яхши мумтоз рақс” номинацияси бўйича ғолиб бўлишди. Демакки, бу оилада ажойиб бир рақс сулоласи шаклланиб боряпти. Набираси Жасмина санъат мактабида рақс йўналиши бўйича таҳсил олмоқда. Бу сулоланинг ҳали кўп йиллар санъат аҳлига хизмат қилиши шубҳасиз.\nМавлуда Эралиеванинг юзлаб шогирдлари, кўзлари чақноқ зебо қизлари устозлари сингари маҳоратли раққоса бўлишга интилишмоқда. Халқ олқишига сазовор бўлиб келаётган “Тошкент зеболари”, “Ўзбекистон”, “Офарин” рақс ансамблларида фаолият юритаётган шогирдларини кўриб Мавлуда опанинг кўзлари қувнаб кетади. Меҳнатлари зое кетмаганлигига шукрона айтади. Бу борада маданият институтида сабоқ берган устозлари Исроил Исмоилов, Темур Текаев ва Қодир Мўминовларни миннатдорлик билан эслайди.\nМоҳир педагог ҳамон ижод билан машғул. Айни дамда Бекобод ихтисослаштирилган санъат мактабида “Халқ рақси” кафедраси мудири. Унинг билан биргаликда тинимсиз ижод қилиб келаётган Нафиса Сангинова, Гулсум Халилова, Шоҳсанам Йўлдошева, Сайёра Мирзаматова, Севара Хўжаметова, Асия Ҳакимова сингари устоз хореографлар ажойиб бир жамоага бирлашиб, гўзал гулдастага айланишган.\nЖамоа аъзолари шаҳар, вилоят ва Республика миқёсидаги хилма-хил тадбирларда, байрам ва галаконцертларда фаол қатнашиб келади, кўрик-танловларнинг доимий иштирокчиси. Бунинг учун Мавлуда опанинг жамоаси кўплаб сертификатларга, вилоят ва Республика Фахрий ёрлиқларига сазовор бўлишган.\n“Ўзбекистон Республикаси Халқ таълими аълочиси” нишондори, тажрибали устоз Мавлуда Эралиева ўзи яратган рақс гулдастасидан, унинг сеҳрли жозибасидан мамнунлик ҳис этади. Аммо унга бир нарса тинчлик бермайди. Бу ҳам бўлса, шогирдлари тимсолида Мукаррама Турғунбоеванинг “Баҳор”и сингари ўзбек рақс санъатини жаҳонга танитишни, дунё бўйлаб парвоз қилишини истайди. Шундай экан, толе ёр бўлсин!\nPrevious НЕГА ХАЛҚНИНГ ОРЗУ-УМИДЛАРИ ОВОЗГА ҚЎЙИЛАДИ?\nNext Тил — миллатнинг жони ва қони


Кайфиятимизга ҳар куни ўз таъсирини ўтказадиган 15 хил оддий озиқ-овқатлар – Дарё уз Янгиликлар\nГлавная / Жамият / Кайфиятимизга ҳар куни ўз таъсирини ўтказадиган 15 хил оддий озиқ-овқатлар\nNush 21.07.2019\tЖамият Comments Off on Кайфиятимизга ҳар куни ўз таъсирини ўтказадиган 15 хил оддий озиқ-овқатлар 40 Показы\nТўсатдан бошланувчи бош оғриғи қаердан пайдо бўлади? Нега баъзан ухлаш ва уйқудан уйғониш қийинлашиб қолади? Хавотир ва тушкунлик ҳиссининг сабаби нима?\nАксарият кишилар бу кабиларни ҳаво ўзгаришлари, оғир ўтган иш ҳафтасидан кейинги чарчоқ ёки шунга ўхшаш бошқа бир нарса билан боғлашади. Лекин биз умуман аҳамиятимизни қаратмайдиган доимий тановул қилувчи маҳсулотларимиз ички туйғулар ва саломатликка ўзининг маълум таъсирини ўтказа олади.\nҚуйида илмий изланишлар натижаси орқали аниқланган бизнинг шаштимизни сўндирувчи баъзи маҳсулотлар келтирилган. Сўнг эса аксинча, куч ва ғайратни орттирувчи озиқ-овқатлар ҳақида маълумот берамиз.\nСалбий таъсир кўрсатувчи маҳсулотлар\nКундалик тановулимиздан ўрин олган баъзи озиқлар кайфият ва ўзини ҳис қилишга зарарли таъсир кўрсатиш хусусиятига эга. Айнан улар сабабли босим остида қолиш ёки оддий ҳаракатларни ҳам кўнгилдагидек бажара олмаслик ҳолатига тушиб қолиш ҳиссини бошдан ўтказишингиз мумкин.\n1. Тозаланган оқ ун\nАралашмалардан тозаланган оқ ундан тайёрланган макарон ёки хамирли таом истеъмоли тушкунликни ошириши мумкин. Бу таом таркибидаги юқори гликемик индекс билан боғлиқ: организмга тушгандан сўнг, у шакарга айланади. Қонда глюкоза миқдорининг кескин кўтарилиши рўй бериб, беҳаловатлик ва хавотирни тезлаштирувчи моддаларга айланиши кузатилади.\n2. Ширин ичимликлар\nГазланган, энергетик ва машғулотлар учун мўлжалланган ичимликлар, қоида бўйича, ортиқча вазн ва ҳажмни келтириб чиқаргани учун қораланади. Кола ва шунга ўхшаш ичимликларнинг асосий таркибий қисми — 45 фоизи глюкоза ва 55 фоизи фруктозадан ташкил топган жўхори сиропи ҳисобланади. Фруктозанинг мунтазам истеъмоли натижасида қон босими ва қон таркибидаги ёғлар миқдори ошиб бориши артериал гипертензия (қон босими ошиши), Альцгеймер касаллиги ва ҳаттоки, деменсияга (тафаккур йўқолиши, ақлий ноқислик) ҳам етаклаши мумкин.\n3. Макрел, акула ва балиқнинг баъзи турлари\nҚирол макрели, акула, найзабалиқ, тунец ва баъзи йиртқич турдаги ёввойи балиқ турлари ўз организмида симоб йиғиш қобилиятига эга. Металл тирик организм тўқималарида тўпланиб боради. Инсон организмига тушиши билан симоб мия, буйрак ва жигар соҳаларига етиб бориши ва марказий асаб тизими ва мияга ҳалокатли таъсир ўтказиши кузатилади.\nАгар симоб ҳомиладор аёл организмига тушса, она қорнидаги чақалоқнинг мияси ривожланишида бузилишларга ва ҳаттоки церебрал параличга олиб келиши мумкин. Шунга қарамасдан, саломатликка катта наф келтирувчи балиқ турлари ҳам талайгина. Ёввойи балиқ истеъмолини ҳафтада бир мартадан оширмаслик тавсия этилган бўлса, сунъий равишда парвариш қилинганларини бемалол 2-3 маротаба тановул қилиш мумкин..\n4. Итузум гулли ўсимликлар\nПомидор, картошка, булғор қалампири, бақлажон ва итузум оиласига кирувчи бошқа ўсимликлар гликоалкалоидлар ишлаб чиқаради, улар табиий равишда бегона ўтлар билан курашувчи моддалар ҳисобланиб, таркибида юқори миқдорда токсинлар бор. Бу бирикма асаб тизимининг ортиқча стимулланишига туртки бўлади ва шу сабабли сезувчанликка эга одамлардан уйқусизликдан азият чекишлари мумкин. Гликоалкалоидлар организмда йиғилади ва 5 кун давомида чиқиб кетади. Тиниқиб ухлаш учун бу турдаги маҳсулотларни тунги тановулидан қочиш мақсадга мувофиқ.\n5. Ачитилган ва дудланган маҳсулотлар\nТузланган карам, узоқ вақт давомида тайёрланган пишлоқ ва ярим дудланган колбаса бактериялар таъсирида юзага келадиган жараён туфайли таниш таъмга эга бўлади. Айнан ушбу жараён давомида оқсилларнинг катта қисми биоген омилларга айланади. Улардан энг кучлиси гистаминдир. У беҳаловатликни орттириб, уйқуга кетишга халақит беради ва организмдаги адреналин миқдорини оширади. Шу сабабли ҳам бу турдаги маҳсулотларни фақатгина куннинг биринчи ярмида тановул қилинг.\n6. Ширин жўхори\nЖўхори ва у орқали тайёрланган сироп мигренни юзага келтирувчи омиллар қаторига киради. Бунинг сабаби улар таркибидаги оддий шакар ва қиёмдир. Ҳар иккиси ҳам мигренни қўзғатади. Баъзи изланишлар натижаси шуни кўрсатмоқдаки, доимий боши оғрувчи инсонлардаги безовталик маккажўхори истеъмолини рад қилиш натижасида маълум вақтга тўхтаган.\nИжобий таъсирга эга маҳсулотлар\nОвқат организмга ижобий таъсир ҳам ўтказиши мумкин, албатта. Ўзгаришнни пайқаш учун рациондаги бир маҳсулотни бошқасига алмаштириб кўринг. Масалан, қувват ошганини ёки руҳингизда тетикликни ҳис қилишингиз мумкин.\n100 грамм брокколида деярли бир кунлик эҳтиёжни қондирадиган К витамини бўлади. У хотирани мустаҳкамлаш орқали узоқ умр кўриш давомида ҳам теран идрокни сақлаб қолиш вазифасини бажаради, бунинг учун уни кундалик рационга киритиш кифоя. Бундан ташқари, карамнинг бу тури бош мияни шикастланишлардан ҳимоя қилувчи антиоксидант ва микроэлементларга бой.\n2. Женьшенли чой\nЖеньшенли чой чекувчи кишиларнинг миясида ҳар бир сигарет донасидан кейин пайдо бўлувчи дофаминнинг ҳаракатини сустлаштиради. Шу йўсинда, кашанда доимги қониқиш ҳиссидан маҳрум бўлиб боради. Мунтазам равишда дамламани қабул қилиш чекишдан бутунлай воз кечишга ҳам етаклай олади.\n3. Сардина ва лосось балиғи\nБу ва бу каби ёғли балиқ турлари катта миқдорда омега-3 кислотасига эга. Бу модда етишмовчилигида психик касалликлар авж олиши мумкин. Доимий равишда ёғли балиқлар истеъмолига амал қилувчи кишиларда депрессия вужудга келиш эҳтимоли анча паст.\n4. Бразилия ёнғоғи\nОрганизмда селен моддаси камайиб кетса, инсон жиззаки ва тез чарчайдиган бўлиб қолади. Бразилия ёнғоғи селенга бой маҳсулотлар орасида ўз ўрнига эга. Ғазабни ва асабийликни енгишдан ташқари, организмга кучга тўлиши учун кунига 3 дона шу мағиздан ейиш етарли бўлади. Юрак фаолиятини ҳам яхшилайди.\nБанан темир, фосфор ва витаминларга бойлиги кўпчиликка аён. B6 витамини серотонинни синтез қилишда кўмаклашади. Углеводлар мияда триптофан сўрилишини таъминлайди, B6 витамини уни яхши кайфият гормонига айлантиради. Шунингдек, асаб тўқималари ва юрак мушаклари саломатлигини сақловчи калийга кўп миқдорда банан истеъмол қилиб эришиш мумкин.\nҚорағат — С витамини (100 граммида кунлик эҳтиёжнинг 24 фоиз миқдорини боса олади), калий, магнийнинг табиий манбаидир. Шу қаторда, ундаги марганца ва антоцианлар мевага кўк тус бериб, антиоксидант ва яллиғланишга қарши таъсир билан таъминлайди. Қорағат тановул қилувчи кишилар ёш ўзгаришлари билан боғлиқ ақлий касалликларга камроқ йўлиқишади, қисқа муддатли хотиранинг сифати ошади.\nТухум таркибида ацетилхолин синтезида иштирок этувчи холин бор. У ҳам мия фаолиятини муқобиллаштиришда иштирок этади, кайфиятга таъсир кўрсатади ва хотирани ёшартира олади. Битта тухум сариғида холиннинг кунлик дозасининг чорак қисмини учратиш мумкин. Бундан ташқари, тухум B гуруҳига кирувчи витаминларни ҳам ўз таркибида сақлайди.\n8. Товуқ гўшти\nТриптофан деб ном берилган аминокислота ёрдамида инсон организми серотонин яъни бахт гормонини ишлаб чиқаради. Товуқ ва ўрдак гўшти триптофанга тўйинган. Уларни тановул қилиш одамга тетиклик ва яхши кайфиятни ушлаб қолиш имконини беради. Кўкрак ва қанотчаларнинг фойдаси кўпроқ, оёқ қисмларида холестерин миқдори юқори.\nГречка бўтқаси таркиби ҳам фойдали микроэлементлардан холи эмас — В витамин гуруҳи, темир, марганца ва магнийни учратишимиз мумкин. Улар мушакларни мустаҳкамлабгина қолмай, стресс ва ёмон кайфиятга қарши курашади, қон айланишини яхшилаш орқали мия ҳужайраларига импульс етиб боришини тезлаштиради.\nПред. Huawei Android’да қолади. Фирма операцион тизими смартфонлар учун эмас\nСледующая Ўзбекистонда янги нотариал ҳаракатлар жорий этилади


Жиззах НҚИЗ қурилиши тўхтатилди – Газета.uz\nФото: fb.com/Mirziyoyev (архив)\nЖиззах НҚИЗ қурилиши тўхтатилди\nЖиззах нефтни қайта ишлаш мажмуаси қурилиши тўхтатилди, эътибор Бухоро ва Фарғонадаги заводларни модернизация қилишга қаратилади.\nLotinchada 15 март 2019, 23:19 Иқтисодиёт\n2017 апрелда бошланган Жиззах нефтни қайта ишлаш мажмуаси қурилиши тўхтатилди, дея хабар қилди «Нефтгазинвест» компанияси директори ўринбосари Хусниддин Тўраев жума куни бўлиб ўтган матбуот анжуманида.\nУнинг сўзларига кўра, биринчи навбатда мавжуд Бухоро ва Фарғона НҚИЗларни модернизация қилишга қарор қилинган.\n2013−2014 йилларда Американинг Honeywell UOP ва Axens компаниялари заводларни реконструкция қилиш бўйича техник-иқтисодий асосларни ишлаб чиққан эди.\nҲозирда бир қатор компаниялар, жумладан Honeywell UOP, Axens ва бир қатор корейс компаниялари билан музокаралар олиб борилмоқда. Заводларни модернизация қилиш концепциялари уларнинг материаллари такомилга етказилганидан сўнг аниқланади, деди Хусниддин Тўраев.\nУшбу икки заводни модернизация қилиш ҳисобига «Евро-5» стандартларига жавоб берувчи нефть маҳсулотларини ишлаб чиқариш ўзлаштирилади. «Нефтгазинвест» раҳбари ўринбосари ҳозирда Фарғона НҚИЗга инвесторларни жалб қилиш бўйича ишлар олиб борилмоқда. Аввалроқ президент заводни давлат-хусусий шерикчилик асосида ишончли бошқарувга беришни топширган эди.\nЖиззах НҚИЗ қурилиши тўхтатилиши муносабати билан Россиядан нефть етказиб бериш ҳажмини ошириш бўйича музокаралар ҳам тўхтатилди.\nЖиззах НҚИЗни 2021 йилда фойдаланишга топшириш режалаштирилган эди. Зафаробод туманида қурилиши белгиланган лойиҳа 2,2 млрд долларга баҳоланган. Завод ҳар йили 5 миллион тонна нефтни қайта ишлаши ва юқори сифатли нефть маҳсулотларини ишлаб чиқариши кутилаётган эди.\n«Газета.uz» 1 724


Ko‘ chmas mulk savdo xizmati МЧЖ\nС начала работы biznes-daily.uz 6 236 277\nГлавная Итоги торгов Ko‘ chmas mulk savdo xizmati МЧЖ\n11.04.2017 | Номер: №41(2212) | |\n“Ko‘ chmas mulk savdo xizmati” МЧЖ ҳудудий филиалларида Ўзбекистон Республикаси Вазирлар Маҳкамасининг 2015 йил 7 октябрдаги 285-қарорига асосан савдолари ташкил этилган ер участкаларига бўлган доимий фойдаланиш ҳуқуқларининг танлов натижалари тўғрисида\n1. Миллий ҳунармандчилик устахоналари мажмуаси қуриш учун Шовот тумани, Катқалъа қишлоғи, Катқалъа маҳалласи ҳудудидан майдони 250,00 кв.метр бўлган ер участкаси, бошланғич баҳоси - 172 000 сўм, сотилиш баҳоси - 500 000 сўм. 2. Тикувчилик цехи қуриш учун Шовот тумани, Катқалъа қишлоғи, Катқалъа маҳалласи ҳудудидан (2013-2012 йилларда қурилган намунавий уй-жойлар массиви) майдони 100,00 кв.метр бўлган ер участкаси, бошланғич баҳоси - 69 000 сўм, сотилиш баҳоси - 200 000 сўм. 3. Қурилиш материаллари дўкони қуриш учун Шовот тумани, Катқалъа қишлоғи, Катқалъа маҳалласи ҳудудидан (2013-2012 йиллар намунавий уй-жойлар массиви) майдони 50,00 кв.метр бўлган ер участкаси, бошланғич баҳоси - 35 000 сўм, сотилиш баҳоси - 600 000 сўм. 4. Автомобиль эҳтиёт қисмлари дўкони қуриш учун Шовот тумани, Катқалъа қишлоғи, Катқалъа маҳалласи ҳудудидан (2013-2012 йиллар намунавий уй-жойлар массиви) майдони 50,00 кв.метр бўлган ер участкаси, бошланғич баҳоси - 35 000 сўм, сотилиш баҳоси - 500 000 сўм. 5. Автомобиллар диагностика маркази қуриш учун Шовот тумани, Катқалъа қишлоғи, Катқалъа маҳалласи ҳудудидан (2013-2012 йиллар намунавий уй-жойлар массиви) майдони 50,00 кв.метр бўлган ер участкаси, бошланғич баҳоси - 35 000 сўм, сотилиш баҳоси - 500 000 сўм. 6. Сартарошхона ва гўзаллик салони қуриш учун Шовот тумани, Қангли қишлоғи (650-қ контур) ҳудудидан майдони 100,00 кв.метр бўлган ер участкаси, бошланғич баҳоси - 69 000 сўм, сотилиш баҳоси - 150 000 сўм. 7. Аралаш моллар дўкони қуриш учун Шовот тумани, Қангли қишлоғи (650-қ қонтур) ҳудудидан майдони 100,00 кв.метр бўлган ер участкаси, бошланғич баҳоси - 69 000 сўм, сотилиш баҳоси - 170 000 сўм. 8. Пластик ромлари бутлаш устахонаси қуриш учун Шовот тумани, Шовот қалъа қишлоғи, Қум-ёп маҳалласи (497-қ контур) ҳудудидан майдони 100,00 кв.метр бўлган ер участкаси, бошланғич баҳоси - 69 000 сўм, сотилиш баҳоси - 1 500 000 сўм. 9. Тикувчилик цехи қуриш учун Шовот тумани, Қиёт қишлоғи, Қундуз маҳалласи ҳудудидан майдони 108,00 кв.метр бўлган ер участкаси, бошланғич баҳоси - 75 000 сўм, сотилиш баҳоси - 1 100 000 сўм. 10. Қандолатчилик цехи қуриш учун Шовот тумани, Хитой қишлоғи, Қозоққалъа маҳалласи ҳудудидан майдони 120,00 кв.метр бўлган ер участкаси, бошланғич баҳоси - 83 000 сўм, сотилиш баҳоси - 800 000 сўм. 11. Гўзалик салони қуриш учун Шовот тумани, Хитой қишлоғи, Қозоққалъа маҳалласи ҳудудидан майдони 60,00 кв.метр бўлган ер участкаси, бошланғич баҳоси - 42 000 сўм, сотилиш баҳоси - 100 000 сўм. 12. Дорихона қуриш учун Шовот тумани, Хитой қишлоғи, Қозоққалъа маҳалласи ҳудудидан майдони 80,00 кв.метр бўлган ер участкаси, бошланғич баҳоси - 55 000 сўм, сотилиш баҳоси - 100 000 сўм. 13. Тикувчилик цехи қуриш учун Шовот тумани, Қиёт қишлоғи, Идаликқалъа маҳалласи ҳудудидан майдони 187,50 кв.метр бўлган ер участкаси, бошланғич баҳоси - 129 000 сўм, сотилиш баҳоси - 2 000 000 сўм. 14. Савдо дўкони қуриш учун Шовот тумани, Шовотқалъа қишлоғи, Бўзқалъа маҳалласи ҳудудидан майдони 100,00 кв.метр бўлган ер участкаси, бошланғич баҳоси - 69 000 сўм, сотилиш баҳоси - 150 000 сўм. 15. Тикувчилик цехи (№1) қуриш учун Хива тумани, Эски қиёт қишлоғи, Аваз дунак маҳалласи ҳудудидан майдони 160,00 кв.метр бўлган ер участкаси, бошланғич баҳоси - 110 000 сўм, сотилиш баҳоси - 500 000 сўм. 16. Озиқ-овқат дўкони маҳсулотлари қуриш учун Хива тумани, Эски қиёт қишлоғи, Аваз дунак маҳалласи ҳудудидан майдони 60,00 кв.метр бўлган ер участкаси, бошланғич баҳоси - 42 000 сўм, сотилиш баҳоси - 350 000 сўм. 17. Тикувчилик цехи (№2) қуриш учун Хива тумани, Эски қиёт қишлоғи, Аваз дунак маҳалласи ҳудудидан майдони 160,00 кв.метр бўлган ер участкаси, бошланғич баҳоси - 110 000 сўм, сотилиш баҳоси - 650 000 сўм. 18. Маиший хизмат кўрсатиш шохобчаси қуриш учун Хива тумани, Эски қиёт қишлоғи, Аваз дунак маҳалласи ҳудудидан майдони 200,00 кв.метр бўлган ер участкаси, бошланғич баҳоси - 138 000 сўм, сотилиш баҳоси - 500 000 сўм. 19. Умумий овқатланиш шохобчаси қуриш учун Янгиариқ тумани, Каттабоғ қишлоғи, Каттабоғ-2 маҳалласи ҳудудидан майдони 70,00 кв.метр бўлган ер участкаси, бошланғич баҳоси - 48 000 сўм, сотилиш баҳоси - 250 000 сўм. 20. Савдо ва маиший хизмат кўрсатиш шохобчаси қуриш учун Янгиариқ тумани, Каттабоғ қишлоғи, Каттабоғ-2 маҳалласи ҳудудидан майдони 60,00 кв.метр бўлган ер участкаси, бошланғич баҳоси - 42 000 сўм, сотилиш баҳоси - 1 000 000 сўм. 21. Сартарошхона қуриш учун Янгиариқ тумани, Каттабоғ қишлоғи, Каттабоғ-2 маҳалласи ҳудудидан майдони 30,00 кв.метр бўлган ер участкаси, бошланғич баҳоси - 21 000 сўм, сотилиш баҳоси - 250 000 сўм. 22. Гўзаллик салони қуриш учун Янгиариқ тумани, Каттабоғ қишлоғи, Каттабоғ-2 маҳалласи ҳудудидан майдони 30,00 кв.метр бўлган ер участкаси, бошланғич баҳоси - 21 000 сўм, сотилиш баҳоси - 180 000 сўм. 23. Суратхона қуриш учун Янгиариқ тумани, Каттабоғ қишлоғи, Каттабоғ-2 маҳалласи ҳудудидан майдони 30,00 кв.метр бўлган ер участкаси, бошланғич баҳоси - 21 000 сўм, сотилиш баҳоси - 150 000 сўм. 24. Пайнет қуриш учун Янгиариқ тумани, Каттабоғ қишлоғи, Каттабоғ-2 маҳалласи ҳудудидан майдони 30,00 кв.метр бўлган ер участкаси, бошланғич баҳоси - 21 000 сўм, сотилиш баҳоси - 160 000 сўм. 25. Маиший хизмат кўрсатиш шохобчаси қуриш учун Янгиариқ тумани, Гулобод қишлоғи, Боромиқ маҳалласи ҳудудидан майдони 100,00 кв.метр бўлган ер участкаси, бошланғич баҳоси - 69 000 сўм, сотилиш баҳоси - 1 000 000 сўм. 26. Қандолатчилик цехи қуриш учун Янгиариқ тумани, Каттабоғ қишлоғи, Каттабоғ-1 маҳалласи ҳудудидан майдони 180,00 кв.метр бўлган ер участкаси, бошланғич баҳоси - 124 000 сўм, сотилиш баҳоси - 300 000 сўм. 27. Автомобиль эҳтиёт қисмлари дўкони қуриш учун Янгиариқ тумани, Каттабоғ қишлоғи, Каттабоғ-1 маҳалласи ҳудудидан майдони 180,00 кв.метр бўлган ер участкаси, бошланғич баҳоси - 124 000 сўм, сотилиш баҳоси - 500 000 сўм. 28. Мебель дўкони қуриш учун Янгиариқ тумани, Каттабоғ қишлоғи, Каттабоғ-1 маҳалласи ҳудудидан майдони 180,00 кв.метр бўлган ер участкаси, бошланғич баҳоси - 124 000 сўм, сотилиш баҳоси - 500 000 сўм. 29. Кимёвий тозалаш цехи қуриш учун Янгиариқ тумани, Каттабоғ қишлоғи, Каттабоғ-2 маҳалласи ҳудудидан майдони 70,00 кв.метр бўлган ер участкаси, бошланғич баҳоси - 48 000 сўм, сотилиш баҳоси - 500 000 сўм. 30. Дорихона қуриш учун Янгиариқ тумани, Каттабоғ қишлоғи, Каттабоғ-2 маҳалласи ҳудудидан майдони 60,00 кв.метр бўлган ер участкаси, бошланғич баҳоси - 42 000 сўм, сотилиш баҳоси - 600 000 сўм. 31. Қурилиш моллари дўкони қуриш учун Янгиариқ тумани, Каттабоғ қишлоғи, Каттабоғ-1 маҳалласи ҳудудидан майдони 120,00 кв.метр бўлган ер участкаси, бошланғич баҳоси - 83 000 сўм, сотилиш баҳоси - 183 000 сўм. 32. Сантехника моллари дўкони қуриш учун Янгиариқ тумани, Каттабоғ қишлоғи, Каттабоғ-1 маҳалласи ҳудудидан майдони 120,00 кв.метр бўлган ер участкаси, бошланғич баҳоси - 83 000 сўм, сотилиш баҳоси - 100 000 сўм. 33. Этикдўзлик устахонаси қуриш учун Янгиариқ тумани, Гулобод қишлоғи, Ойдин аҳоли пункти ҳудудидан майдони 60,00 кв.метр бўлган ер участкаси, бошланғич баҳоси - 42 000 сўм, сотилиш баҳоси - 84 000 сўм. 34. Электр жиҳозлари тузатиш устахонаси қуриш учун Янгиариқ тумани, Гулобод қишлоғи, Ойдин аҳоли пункти ҳудудидан майдони 60,00 кв.метр бўлган ер участкаси, бошланғич баҳоси - 42 000 сўм, сотилиш баҳоси - 80 000 сўм. 35. Сартарошхона қуриш учун Янгиариқ тумани Гулобод қишлоғи, Ойдин аҳоли пункти ҳудудидан майдони 60,00 кв.метр бўлган ер участкаси, бошланғич баҳоси - 42 000 сўм, сотилиш баҳоси - 76 000 сўм. 36. Озиқ-овқат маҳсулотлари ва гўшт дўкони қуриш учун Қўшкўпир тумани, Оқдарбанд қишлоғи ҳудудидан майдони 120,00 кв.метр бўлган ер участкаси, бошланғич баҳоси - 83 000 сўм, сотилиш баҳоси - 170 000 сўм. 37. Маиший хизмат кўрсатиш шохобчаси қуриш учун Қўшкўпир тумани, Оқдарбанд қишлоғи ҳудудидан майдони 120,00 кв.метр бўлган ер участкаси, бошланғич баҳоси - 37 000 сўм, сотилиш баҳоси - 83 000 сўм. 38 Маҳалла гузари ва оталар чойхонаси қуриш учун Қўшкўпир тумани, Хайробод қишлоғи, Куназей маҳалласи ҳудудидан майдони 648,00 кв.метр бўлган ер участкаси, бошланғич баҳоси - 444 000 сўм, сотилиш баҳоси - 2 500 000 сўм. 39. Хўжалик моллари дўкони қуриш учун Қўшкўпир тумани, Хайробод қишлоғи, Куназей маҳалласи ҳудудидан майдони 200,00 кв.метр бўлган ер участкаси, бошланғич баҳоси - 137 000 сўм, сотилиш баҳоси - 1 500 000 сўм. 40. Зооветеринария дорихонаси қуриш учун Қўшкўпир тумани, Хайробод қишлоғи, Хайробод маҳалласи ҳудудидан майдони 80,00 кв.метр бўлган ер участкаси, бошланғич баҳоси - 55 000 сўм, сотилиш баҳоси - 80 000 сўм. 41. Ветеринария хизмати кўрсатиш шахобчаси қуриш учун Қўшкўпир тумани, Хадра қишлоғи, Ўртақишлоқ маҳалласи ҳудудидан майдони 300,00 кв.метр бўлган ер участкаси, бошланғич баҳоси - 206 000 сўм, сотилиш баҳоси - 400 000 сўм. 42. Эҳтиёт қисмлар дўкони қуриш учун Қўшкўпир тумани, Хадра қишлоғи, Ўртақишлоқ маҳалласи ҳудудидан майдони 300,00 кв.метр бўлган ер участкаси, бошланғич баҳоси - 206 000 сўм, сотилиш баҳоси - 400 000 сўм. 43. Озиқ-овқат маҳсулотлари дўкони қуриш учун Қўшкўпир тумани, Шихмашхад қишлоғи, Зарбдор маҳалласи ҳудудидан майдони 200,00 кв.метр бўлган ер участкаси, бошланғич баҳоси - 137 000 сўм, сотилиш баҳоси - 1 000 000 сўм. 44 Кийим-кечак дўкони қуриш учун Қўшкўпир тумани, Шихмашхад қишлоғи Зарбдор маҳалласи ҳудудидан майдони 200,00 кв.метр иборат бўлган ер участкаси, бошланғич баҳоси - 137 000 сўм, сотилиш баҳоси - 450 000 сўм. 45. Озиқ-овкат дўкони қуриш учун Қўшкўпир тумани, Шихмашхад қишлоғи, Ўзбекистон маҳалласи ҳудудидан майдони 168,00 кв.метр бўлган ер участкаси, бошланғич баҳоси - 116 000 сўм, сотилиш баҳоси - 500 000 сўм. 46. Оталар чойхонаси қуриш учун Қўшкўпир тумани, Шихмашхад қишлоғи, Ўзбекистон маҳалласи ҳудудидан майдони 240,00 кв.метр бўлган ер участкаси, бошланғич баҳоси - 165 000 сўм, сотилиш баҳоси - 800 000 сўм. 47. Хўжалик моллари дўкони қуриш учун Қўшкўпир тумани, Шихмашхад қишлоғи, Ўзбекистон маҳалласи ҳудудидан майдони 168,00 кв.метр бўлган ер участкаси, бошланғич баҳоси - 116 000 сўм, сотилиш баҳоси - 500 000 сўм. 48. Кийим-кечак дўкони қуриш учун Қўшкўпир тумани, Шихмашхад қишлоғи, Ўзбекистон маҳалласи ҳудудидан майдони 168,00 кв.метр бўлган ер участкаси, бошланғич баҳоси - 116 000 сўм, сотилиш баҳоси - 500 000 сўм. 49. Маҳалла гузари қуриш учун Қўшкўпир тумани, Шихмашхад қишлоғи, Ўзбекистон маҳалласи ҳудудидан майдони 240,00 кв.метр бўлган ер участкаси, бошланғич баҳоси - 165 000 сўм, сотилиш баҳоси - 800 000 сўм. 50. Қурилиш моллари дўкони қуриш учун Қўшкўпир тумани, Шихмашхад қишлоғи, Ўзбекистон маҳалласи ҳудудидан майдони 200,00 кв.метр бўлган ер участкаси, бошланғич баҳоси - 137 000 сўм, сотилиш баҳоси - 3 000 000 сўм. 51. Тикувчилик цехи қуриш учун Қўшкўпир шаҳарчаси, Ал-Хоразмий кўчаси ҳудудидан майдони 100,00 кв.метр бўлган ер участкаси, бошланғич баҳоси - 84 000 сўм, сотилиш баҳоси - 1 500 000 сўм. 52. Саноат моллари дўкони қуриш учун Қўшкўпир шаҳарчаси, Шароф Рашидов кўчаси ҳудудидан майдони 70,00 кв.метр бўлган ер участкаси, бошланғич баҳоси - 59 000 сўм, сотилиш баҳоси - 1 500 000 сўм. 53. Гўзаллик салони қуриш учун Қўшкўпир шаҳарчаси, Шароф Рашидов кўчаси ҳудудидан майдони 80,00 кв.метр бўлган ер участкаси, бошланғич баҳоси - 67 000 сўм, сотилиш баҳоси - 200 000 сўм. 54. Тикувчилик цехи қуриш учун Қўшкўпир шаҳарчаси, Шароф Рашидов кўчаси, Чаманзор маҳалласи ҳудудидан майдони 90,00 кв.метр бўлган ер участкаси, бошланғич баҳоси - 76 000 сўм, сотилиш баҳоси - 200 000 сўм. 55. Озиқ-овқат маҳсулотлари дўкони қуриш учун Қўшкўпир шахарчаси, Шароф Рашидов кўчаси, Чаманзор маҳалласи ҳудудидан майдони 72,00 кв.метр бўлган ер участкаси, бошланғич баҳоси - 61 000 сўм, сотилиш баҳоси - 200 000 сўм. 56. Тикувчилик цехи қуриш учун Қўшкўпир тумани, Янгилик қишлоғи, Айронкўл маҳалласи ҳудудидан майдони 100,00 кв.метр бўлган ер участкаси, бошланғич баҳоси - 69 000 сўм, сотилиш баҳоси - 350 000 сўм. 57. Хўжалик моллари дўкони қуриш учун Қўшкўпир тумани, Янгилик қишлоғи, Айронкўл маҳалласи ҳудудидан майдони 100,00 кв.метр бўлган ер участкаси, бошланғич баҳоси - 69 000 сўм, сотилиш баҳоси - 386 000 сўм. 58. Зооветеринария дорихонаси қуриш учун Қўшкўпир тумани, Ўртаёп қишлоғи, Ўртаёп маҳалласи ҳудудидан майдони 150,00 кв.метр бўлган ер участкаси, бошланғич баҳоси - 103 000 сўм, сотилиш баҳоси - 460 000 сўм. 59. Сомсахона ва пишириқ пишириш цехи қуриш учун Қўшкўпир тумани, Хосиён қишлоғи ҳудудидан майдони 150,00 кв.метр бўлган ер участкаси, бошланғич баҳоси - 103 000 сўм, сотилиш баҳоси - 400 000 сўм. 60. Новвойхона қуриш учун Қўшкўпир тумани, Хосиён қишлоғи ҳудудидан майдони 150,00 кв.метр бўлган ер участкаси, бошланғич баҳоси - 103 000 сўм, сотилиш баҳоси - 220 000 сўм. 61. Саноат моллари дўкони қуриш учун Қўшкўпир тумани, Хосиён қишлоғи ҳудудидан майдони 150,00 кв.метр бўлган ер участкаси, бошланғич баҳоси - 103 000 сўм, сотилиш баҳоси - 200 000 сўм. 62. Саноат моллари дўкони қуриш учун Қўшкўпир тумани, Хадра қишлоғи ҳудудидан майдони 100,00 кв.метр бўлган ер участкаси, бошланғич баҳоси - 69 000 сўм, сотилиш баҳоси - 150 000 сўм. 63. Сартарашхона ва этикдўзлик устахонаси қуриш учун Қўшкўпир тумани, Хадра қишлоғи, Ўртақишлоқ маҳалласи ҳудудидан майдони 100,00 кв.метр бўлган ер участкаси, бошланғич баҳоси - 69 000 сўм, сотилиш баҳоси - 150 000 сўм. 64. Зооветеринария дорихонаси қуриш учун Қўшкўпир тумани, Кенегас қишлоғи ҳудудидан майдони 100,00 кв.метр бўлган ер участкаси, бошланғич баҳоси - 69 000 сўм, сотилиш баҳоси - 200 000 сўм. 65. Хўжалик моллари дўкони қуриш учун Қўшкўпир тумани, Кенегас қишлоғи, Довуд маҳалласи ҳудудидан майдони 150,00 кв.метр бўлган ер участкаси, бошланғич баҳоси - 103 000 сўм, сотилиш баҳоси - 2 500 000 сўм. 66. Чойхона қуриш учун Боғот тумани, Куланқорабоғ қишлоғи, Ёш ўсмир маҳалласи ҳудудидан майдони 200,00 кв.метр бўлган ер участкаси, бошланғич баҳоси - 137 000 сўм, сотилиш баҳоси - 500 000 сўм. 67. Интернет кафе ва пайнет қуриш учун Боғот тумани, Куланқорабоғ қишлоғи, Ёш ўсмир маҳалласи ҳудудидан майдони 100,00 кв.метр бўлган ер участкаси, бошланғич баҳоси - 69 000 сўм, сотилиш баҳоси - 300 000 сўм. 68. Сартарошхона қуриш учун Боғот тумани, Куланқорабоғ қишлоғи, Ёш ўсмир маҳалласи ҳудудидан майдони 100,00 кв.метр бўлган ер участкаси, бошланғич баҳоси - 69 000 сўм, сотилиш баҳоси - 350 000 сўм. 69. Тикувчилик устахонаси қуриш учун Боғот тумани, Куланқорабоғ қишлоғи, Ёш ўсмир маҳалласи ҳудудидан майдони 100,00 кв.метр бўлган ер участкаси, бошланғич баҳоси - 69 000 сўм, сотилиш баҳоси - 530 000 сўм. 70. Қандолатчилик цехи қуриш учун Боғот тумани, Куланқорабоғ қишлоғи, Ёш ўсмир маҳалласи ҳудудидан майдони 100,00 кв.метр бўлган ер участкаси, бошланғич баҳоси - 69 000 сўм, сотилиш баҳоси - 450 000 сўм. 71. Новвойхона қуриш учун Боғот тумани, Куланқорабоғ қишлоғи, Ёш ўсмир маҳалласи ҳудудидан майдони 100,00 кв.метр бўлган ер участкаси, бошланғич баҳоси - 137 000 сўм, сотилиш баҳоси - 400 000 сўм. 72. Фото ва видео студия қуриш учун Питнак қишлоғи, Саяпир маҳалласи ҳудудидан майдони 48,00 кв.метр бўлган ер участкаси, бошланғич баҳоси - 33 000 сўм, сотилиш баҳоси - 750 000 сўм. 73. Гўзаллик салони қуриш учун Питнак шаҳарчаси, А.Ибрагимов маҳалласи ҳудудидан майдони 150,00 кв.метр бўлган ер участкаси, бошланғич баҳоси - 149 000 сўм, сотилиш баҳоси - 2 000 000 сўм.


Сафар Кокилов. Элчига ўлим йўқ (ҳажвия) | www.ziyouz.uz\nБош саҳифа Ўзбек насри онлайн антологиясиСафар Кокилов (1952-2018)Сафар Кокилов. Элчига ўлим йўқ (ҳажвия)\nСафар Кокилов. Элчига ўлим йўқ (ҳажвия)\n-Шу десангизлар, мен жуда яхши биламанки, обуна бўлиш ихтиёрий! Масалан чет элларда… обуна қилишга ҳеч кимнинг ҳаққи йўқ…\n-Тўппа -тўғри айтасиз, ака. Қари билганни, пари билмас дегани шу-да. Мен юз поиз қўшиламан гапингизга…-дейди бақалоқ, тепакал Гуржиев, оғзининг бурчагидан доим оқиб турадиган сўлагини қўли билан артар экан:- Ахир бизда ҳам энди демократия-ку. Ҳар кимнинг эрки ўз қўлида бўлса…\n-Шундай қилиш керак. Дардимизни эшитадиганлар бордир юқорида…-деб, уни қўллаб-қувватлади бақалоқ Гуржиев\n-Йўғ-э, дарров ёзиш шартмикан –а?! Аввал бошлиқнинг олдига бир кириб чиқсак бўлмасмикан. Балки унинг бу гаплардан хабари йўқдир. Барисини анови бош ҳисобчи билан кассир қилаётгандир…-\n-Ҳе-е, бари бир гўр. Ҳаммасининг тили бир, бошлиқ ҳам улар билан… — чийиллади Калтаев\n-Бу гап ҳам маъқул-бош ирғади Дарозов:- Бўпти, аввал бошлиққа кирамиз. Вазиятни шундай-шундай деб тушунтирамиз. Обуна бўлмаймиз. Обуна ихтиёрий деймиз. .. Кўнмаса, юқорига ёзамиз деймиз-да. Тўғрими? … -Тўғри шундай қилиш керак-деди Гуржиев.\n-Йўқ. Мен кирмайман-деди қатъий овозда Дарозов бош чайқаб:- ахир мен яқинда нафақага чиқиб кетаман-ку. Сизга нима демайдими? Мен киролмайман…\n-Ҳе қўй-э. Шундай бўлган билан қўрқоқ. Бошлиқ олдида тили калимага келмай қолади. Бошлиқ сенга хотин эмас-ку, айлантирса…Бўмайди-деди Дарозов ва қўшиб қўйди:- Калтаев эплайди. Шу кира қолсин.\n-Ҳа, айтдик-ку энди. Шартта кирда, мен жамоа номидан элчи бўлиб келдим дегин. Шундай –шундай, Биз обуна бўлмаймиз, тамом-вассалом… қўрқма, изингда мана биз бор. Ўша ерда эшик орқасида турамиз. Қолаверса, элчига ўлим йўқ деган гаплар бор… Бўпти, қани, бор бўлмасам,-Дарозов шундай деб ўрнидан турди. Улар етаклашиб корхона бошлиғи кабинети томон юришдилар. Каттаевни орқасидан итариб-итариб бошлиқ хонасига киргизиб юборишди-да, гўё қочиб чиқмасин дегандек эшик орқасидан елкалаб итариб туришди. Бутун вужудлари қулоққа айланиб кута бошладилар.\n-Мен… Шу… Ҳалиги… Элчиман…-деди Каттаев қалтираган овозда.\n-Элчиман дейсанми? Қанақа элчи? Тузук гапир, чигирткадек чирилламай…\n-Мен, жамоамиз ходимлари номидан элчи бўлиб келган эдим, ўртоқ бошлиқ…-деди Каттаев чийиллаб:-Ташқарида ҳам одамлар бор…\n-Ҳмм, элчиман дегин, хўш чақирмайсанми қолганларни ҳам. Чақир тезроқ. Мени вақтим тиғиз. Ҳозир ҳокимиятга боришим керак…-Бошлиқ шундай деб олдидаги қоғозларни йиғиштира бошлади. Каттаев югуриб эшикни очди ва кабинетдан ташқарига чиқди. Каридорда ҳеч ким йўқ эди. Ҳовлига чиқиб қараса, шериклари бинонинг нариги бурчагида ҳадаҳа кетиб боришарди. Чақирган эди “Ўзинг кирабер, биз йўқмиз” дегандек қўли билан имо-ишора қилишди-да, ура қочишди. “Вой аблахлар-эй”. Энди нима қилдим…”\n-Хўш, элчибой, нима дардинг бор эди. Ўзинг гапиравер унда… Қўрқма, элчига ўлим йўқ. Гапир…-мийиғидан кулди бошлиқ.\n-Мен … ҳалиги … шу обуна масаласида…\n-А?!… Ҳа! Йўқ… Э-э, шундай-шундай…\n-Жуда яхши . Мана мен ҳозир ҳокимиятга шу обуна бўйича ҳисоб бергани бораётган эдим. Яхши бўлди. У ерга бориб “бизнинг ходимлар яна… хў-ўш, яна йигирмата газетага обуна бўлишмоқчи. Ўзлари ташаббус кўрсатиб, келиб айтишди дейман. Молодец! Яшанглар! Қани энди ҳамма шундай бўлса. Бўпти. Арзларингни қабул қилдим. Бориб айт жамоангга. Катта бизни қўллаб қувватлади дегин. Обунага кўнмаганлар ишдан кетиш ҳақида аризасини ёзаверсин экан де. Обуна- бу давлат аҳамиятидаги гап! Ҳамма ихтиёрий-мажбурий обуна бўлар экан дегин. Бўпти бор, бор. Мен ҳам шошиб турибман…\n-Нима дерди. Гапимни маъқуллади…\n-Нима бўларди. Бўлди. Яна йигирмата ҳар хил газеталарга обуна бўлар эканмиз. Ихтиёрий-мажбурий экан. Обуна бўлмаганлар аризасини ёзсин экан…\n-Ҳе, элчи бўлмай ўл-э…\n-Кечириб қўясизлар мени. Элчига ўлим йўқ оғаинлар. Бўлганим шу… Ўзларинг…\n-Ҳе, сени элчи қилганларнинг ҳам уйи куйсин-э…\n← Аввалги Аввалги Сафар Кокилов. Аламингиздан чиқмоқчимисиз, “тез ёрдам” ни чақиринг (ҳажвия)\nКейинги → Кейинги: Сафар Кокилов. Тавсифнома (ҳажвия)


Венера сайёрасида ҳаёт излари топилди — Sof.uz\nЖАҲОН 160,982,052 139,712,573 3,342,529\n15.09 15:04 406 Илм-фан\nВенеранинг юқори қатламида баъзи тирик организмлар томонидан ишлаб чиқарилган фосфин газининг излари топилди. Бу ҳақда Буюук Британия Қироллик астрономия жамияти хабар бермоқда.\nКашфиёт Кардифф университети (Буюк Британия) ва Массачусетс технология институти (АҚШ) олимлари томонидан Гавайидаги Жеймс Кларк Максвелл телескопи ва Чилидаги Атакама катта миллиметр тўлқинли антенна массиви ёрдамида амалга оширилди.\nВоқеани шарҳлар экан НАСА директори Жим Брайденстайн Венерага энг устувор вазифа сифатида қараш вақти келганини айтди.\n"Анаэроб биологиянинг ён маҳсулоти бўлган фосфиннинг аниқланиши, Ердан ташқари ҳаёт яратиш учун энг муҳим воқеа", - деб ёзди Брайденстайн ўзининг Твиттер саҳифасида.\nФосфин – рангсиз, жуда заҳарли газ. Ерда у кислородни талаб қилмайдиган анаероб микроорганизмлар томонидан ишлаб чиқарилади. 2019 йилда экзопланеталар (бошқа юлдузлар атрофидаги сайёралар) атмосферасида фосфинни излаш улардаги мумкин бўлган ҳаётнинг белгиси сифатида таклиф қилинган.\n19.10 10:20 206 Илм-фан\n23.09 12:14 133 Илм-фан\n16.09 11:33 141 Илм-фан\n13.11.2019 19:53 489 Илм-фан


Бизнес книги и современность / AndroidBooks.uz - Современные книги для смартфонов\nБизнес книги и современность\nБеруний Алимов (1)\nТоҳир Малик (2)\nАнвар Шукуров (1)\nОзод Мўъмин Хўжа (1)\nНаполеон Хилл (2)\nАбдурасул Абдуллаев (2)\nЎзбектош Сайхун (2)\nЗебинисо Аҳмедова (2)\nУшбу китобда қизларни оилавий ҳаётга тайёрлаш ва келинлик фазилати қадрият даражасига кўтарилиб ёритиб берилган.\nСен куёв бўлдинг. Чимилдиқлар насиб этгани муборак бўлсин, ўғлим! Ёдда тутки, жуфтлик қоғозига сен заминда имзо чекяпсан-у, никоҳинг аслида осмонда ўқилади. Никоҳ муқаддасдир, никоҳ илоҳий! Шунинг учун бу иккиликни “жуфти ҳалол” дейдилар.\nШоҳ Руҳ Хон – ҳинд киноси “қироли”\nҲинд кино олами юлдузларга тўла. Унинг “осмонида” кино юлдузлар шунчалар кўп ва ярқироқки, қай бири энг порлоқ, қай бири энг юксак чўққида эканини ёки қай бири кино санъатига қандай қилиб қадам қўйганлигини оддий ўқувчи англаб олиши ўта мушкул.\nТурсуной Содиқовадан ажойиб китоб.\nТурсуной Содиқованинг эркакларга аталган ўқишли асари.\nЎғлим, қизим, сенга айтаман\nТурсуной Содиқованинг яна бир ажойиб китоблари.\nТурсуной Содиқованинг "Овсинчилик" китобини таклиф қиламиз\nТурсуной Содиқованинг "Ҳузурбахш хотиралар" китобини таклиф этамиз!\nТурсуной Содиқовадан "Сўз сеҳри" китоби.\nТурсуной Содиқованинг "Оға-инилик илми" китобини таклиф этамиз\nТурсуной Содиқованинг "Қайнаналик илми" китобини таклиф этамиз.\n© 2009-2019 AndroidBooks.uz


06 март 2021, Тошкент вақти: 09:50\nТарихий ватанига қайтишни истаган этник немисларга ëрдам кўрсатиш, фуқаролик уруши боис саргардон юрган Тожикистон фуқароларига Германиядаги гуманитар ташкилотлар ëрдамларини етказиш каби юмушлар элчихона зиммасида эди.\nИкки давлат ўртасидаги дипломатик муносабатлар ўрнатилганининг 15 йиллигига бағишланган тадбирда сўзга чиққан Германиянинг Ўзбекистондаги элчиси Маттиас Майер бугунга келиб ўзаро муносабатлар ижобий томонга қараб жадал ривожланаëтганини айтди.\nГермания элчихонаси матбуот хизмати ходимаси Гулноза Очилованинг “Озодлик” мухбири билан суҳбатда айтишича, икки давлат муносабатлари иқтисодий-сиëсий ҳамкорликдан ташқари ўзбек ва немис санъаткорлари, журналистлари ва бошқа касб эгалари ҳамкорлиги боис ҳам ривожланмоқда. Шунингдек, Ўзбекиистонда Германиянинг иккита жамғармаси фаолияти юритяпти.\nАйни пайтда Германия ва Ўзбекистон муносабатларида мураккаб нуқталар борлиги ҳам кўзга ташланади. Масалан, Германиядаги Гëте институти фаолияти Ўзбекистон Адлия вазирлиги томонидан текширилмоқда, “Немис тўлқини” радиоси мухбирлари Наталья Бушуева ва Юрий Черногаев устидан жиноят иши қўзғатилган. Термиздаги немис ҳарбий базаси ижараси юзасидан ҳам келишмовчиликлар бор.\nХўш, бу омилларни қандай изоҳлаш мумкин, деган саволни Германия элчихонаси ходимаси жавобсиз қолдирди.\nГерманиялик сиëсатшунос Бернҳард Клазен фикрича, Ўзбекистон ва Германия ўртасидаги мулоқот марказида инсон ҳуқуқлари масаласи кўндаланг турмагани ташвишли ҳол.\n“Ўзбек-немис мулоқотида Ўзбекистонда инсон ҳуқуқларининг бузилиш масаласига катта этибор берилиши лозим. Элчи жаноблари иқтисодий муносабатларга эмас, балки 2005 йил 13 майда Андижонда рўй берган воқеалардан кейин бошланган тазйиқлар тўлқинидан жабр чекканларга эътибор берса, яхши бўлар эди”, - деди Б.Клазен.\nУнинг таъкидлашича, Германия Европа Иттифоқида ўзбек режимининг ҳимоячисига айланмоқда.\nЎзбекистон расмий қайддан ўтган инсон ҳуқуқлари ташкилоти раҳбари Михаил Ардзинов Германияни ўзбек режими ҳимоячиси сифатида кўрмайди.\n“Германия санкцияларга оғизда қарши чиқди, амалда эса тескари иш қилди. Бу дипломатия деб аталган иккиюзламачи болалар ўйинидан бошқа нарса эмас”, - деди М.Ардзинов.\nБ.Клазен Германиянинг Ўзбекистондаги инсон ҳуқуқлари масаласидаги сукутини изоҳлар экан: “Бу жимлик сабабларидан бири Термиздаги ҳарбий базадир. Бу базани сақлаб қолиш андишасида инсон ҳуқуқлари фаолари қамоққа олиниши ҳақида ҳам лом-мим дейилмаяпти”, - деди.\nМ.Ардзинов эса немис сиёсатшуноси фикрига қўшилмаслигини билдириб, Германиянинг Ўзбекистондаги элчихонаси иқтисодий ҳамкорлик ва молиявий кредитлар бериш ниқоби остида мухолифат фаолларини қўллаб-қувватлаётганини таъкидлади.\n“Мана сизга конкрет факт. Жаноб Майер ўзини мухолифат, деб атаётган “Бирлик” ва “Эрк” партиялари вакиллари, Суръат Икромов, Елена Урлаева тоифасидаги инсон ҳуқуқлари ҳимоячилари билан ярим йил ичида 11 маротаба учрашди”, - дейди М.Ардзинов.\nУ Германия учун Ўзбекистондаги инсон ҳуқуқлари масаласи эмас, балки геосиëсий манфаатлар муҳимлигини қўшимча қилиб, “Германия Марказий Осиёни Хитой ва Россияга қарши плацдармга айлантирмоқчи” эканини таъкидлади.\nБ.Клазен эса Германия ўзининг Ўзбекистон билан алоқаларида геосиëсий манфаатлар билан биргаликда Ғарб учун энг муҳим қадрият бўлган демократияни унутмаслиги кераклигини билдирди.\n“Биз немислар ҳамма ерда демократия-демократия деймиз, аммо немис ҳукумати Ўзбекистонда инсон ҳуқуқлари поймол бўлаëтгани ҳақида оғиз очишга ботинмаяпти. Диктатурани ҳимоя қилган немис ҳукумати ўз қадриятларимизга қарши бормоқда”, - деди немис таҳлилчиси.


Газ портлаши юз берган янги қурилган уй ҳали фойдалан-ишга топширилмагани маълум бўлди - Anhor\nAnhor Все посты Газ портлаши юз берган янги қурилган уй ҳали фойдалан-ишга топширилмагани маълум бўлди\nГаз портлаши юз берган янги қурилган уй ҳали фойдалан-ишга топширилмагани маълум бўлди\nИсточник: пресс-служба «Худудгазтаъминот»\nБугун тунда Тошкентнинг Чилонзор туманидаги янги қурилган етти қаватли уйда газ портлагани ҳақида маълум бўлди. Уйда яшовчилар жабрланмаган, портлаш натижасида фақат бир нечта квартира шикастланган. Янги қурилган уй ҳали фойдаланишга топширилмаган, квартира эгаси газ тизимига ўзбошимчалик билан уланган. Бу ҳақда “Подробно” нашри “Ҳудудгазтаъминот” матбуот хизматига таянган ҳолда маълум қилади.\n«Газ-ҳаво аралшамасининг алангаланиши Чилонзор туманининг еттинчи мавзесидаги 59-уйда 36-квартирада содир бўлган. Уй қурилиши ҳали якунланмагани ва у фойдаланишга топширилмаганидан келиб чиққан ҳолда газ билан таъминловчи ташкилотлар томонидан газни улашга рухсат берилмаган. Дастлабки маълумотларга кўра, квартира эгаси хусусий тарзда квартирани газлаштириш учун пайвандлаш ишларига пайвандловчини жалб қилган ва ўзбошимчалик билан газ таъминоти тизимига уланган», – дея қайд этади компаниядагилар.\nКомпанияда фуқаролардан газ тармоқларига ўзбошимчалик билан уланмасликни, табиий ва суюлтирилган газдан фойдаланиш қоидаларини бузмасликни ҳамда келаётган куз-қиш мавсуми учун газ ускуналарининг профилактик кўригини ўтказишни сўрашмоқда.


Ёшларга хорижий тилларни ўрганиши учун 7 млн 200 минг сўмгача субсидия берилади - Review.uz\nҲукумат қарори билан ёшлар муаммоларини тизимли равишда ҳал этиш ва уларни ижтимоий қўллаб-қувватлашга оид низом тасдиқланди. Низомда ёшлар учун кўрсатиладиган ёрдам турлари ва субсидиялар миқдори келтирилган.\nҲукумат қарори (312-сон, 07.06.2022 й.) билан “Ёшлар дафтари”ни юритиш орқали ёшлар муаммоларини тизимли равишда ҳал этиш ва уларни ижтимоий қўллаб-қувватлаш тартиби тўғрисидаги низом тасдиқланди. Бу ҳақда Адлия вазирлиги хабар қилди.\n- моддий аҳволи оғир ёшларга бир марталик моддий ёрдам (БҲМнинг 4 бараваригача) берилади;\n- ёшларни тадбиркорликка ва касб-ҳунарга ўқитиш учун сарфланган харажатларнинг 75 фоизигача қисми (бир ойгача БҲМнинг 4, бир ойдан икки ойгача БҲМнинг 8, икки ойдан ортиқ муддатли ўқув курслари учун БҲМнинг 12 бараваридан кўп бўлмаган қисми) қоплаб берилади;\n- тадбиркор ёки ўзини ўзи банд қилган шахс сифатида рўйхатдан ўтган ёшларга фаолиятини амалга ошираётган нотурар жойнинг 12 ойгача ижара харажатларининг бир йилда 30 фоизи, бироқ БҲМнинг 25 бараваригача бўлган қисми қоплаб берилади;\n- Республикадаги профессионал таълим ташкилотларида ўқиётган, шунингдек, Ўзбекистондаги барча олий таълим ташкилотларида бакалавриатнинг кундузги, сиртқи ва кечки шаклида, магистратуранинг кундузги йўналишида таълим олаётган ўқувчи-талабаларга тўлов-контракт асосида ўқиш бўйича йиллик харажатларинниг бир қисми қоплаб берилади;\n- Ёшларга таълим, маданият ва санъат, спорт, ахборот технологиялар соҳасига ва фанларни ўқитишга ихтисослашган нодавлат таълим ташкилотининг 3 ой муддатгача нотурар жой ижара харажатлари учун БҲМнинг 50 бараваригача миқдорда қоплаб берилади;\n- никоҳи қайд этилганига 3 йилдан ошмаган ёшларга якка тартибдаги ўз хонадонида қўшимча уй-жой қуриш учун 33 млн сўмгача гаровсиз кредит ажратилади.


Ўзимизни Алдайдиган 7 Баҳона » Ўзбекистон янгиликлари – Zamin.uz\nҚатъиятсизлик ва ҳаракатсизликнинг сабаби онгимизнинг тубида жойлашган, бизни дангасаликка ундайдиган сохта ишончдир.\nБаъзида ҳар қандай инсоннинг ҳам бирор ишга қўл ургиси келмай қолади. Аммо айримлар буни енгиб ўтсалар, айримлар қотган жойида қотиб тураверадилар. Бизни ҳаракатсиз қилиб қўядиган бу баҳоналар айтиб ўтганимиздек, онгимизда жойлашган.\n“Мен ундай эмасман”“Нега у муваффақиятга эришди, мен бўлсам эриша олмадим? Чунки мен ундай эмасман. У жудаям ақлли, чаққон, бой, мен бўлсам…”Ҳа, биз ҳаммамиз ҳар хилмиз. Ҳар кимнинг ўзига яраша қобилияти, ўзига яраша имконияти бўлади. Лекин бу кимларгадир барча имкониятлар берилган, айримлар эса бундан мосуво дегани эмас. Биз ўзимизни юқори марраларга эришган инсонлар билан солиштиришни ёқтирамиз, бироқ улар ҳам фаолиятининг бошида биздан-да чорасизроқ бўлишганини эътибордан қочирамиз. Шунинг учун бошқачароқ фикр юритиш тўғрироқ бўлади:“У эриша олдими, менинг ҳам қўлимдан келади”.\n“Шусиз ҳам ҳаммаси яхши”“Ўзимни қийнаб нима қиламан, шусиз ҳам ҳаммаси яхши кетяпти-ку. Боридан ҳам ажралиб қолмай тағин”.Айни пайтда сизнинг ҳамма ишларингиз яхшилиги ва бахтли эканлигингиз таҳсинга лойиқ. Аммо келажак ҳақида нима дея оласиз? Ҳеч нарса абадий эмас ва истайсизми-йўқми, барибир ўзгаришлар сиз томон юз буради. Сиз бу ўзгаришларга тайёр бўлишингиз лозим. Бунинг учун эса доимо изланиш ва ҳаракатда бўлиш даркор.\n“Кейинроқ қилсам ҳам бўлади”“Ҳозир вақтим йўқ. Болалар, ишлар, югур-югурлар. Вақт топишим билан бу ишга киришаман”.Ишни ортга суриш ишни бошлашга имкон бермайди. Бу жуда сокинлик билан, худди бўғма илон қурбонини бўғаётгандек юз беради. “Бугун” “эртага”га айланади, кейин “янги йилдан”га, ундан кейин эса “ҳеч қачон”га айланади.Бошлайдиган ишингизни ўлдиришга шай турган бу бўғма илонни доимо ёдда тутинг. Уни енгиш жуда осон ва бунинг учун ўзингизга доимо қуйидаги саволни беринг:“Нима учун бу ишни бугун қилмаслигим керак?”\n“Қандай қилишни билмайман”“Қилолган бўлардим, ўрганган бўлардим, уддалардим. Лекин буни қандай қилишни билмайман. Менга ёрдам берадиган одам йўқ, ўзимнинг эса қўлимдан келмайди”.Бу сўзларни ўтган асрда айтсак ярашарди. Ҳақиқатан, бирор ишда муваффақиятга эришиш учун уни ўрганиш керак. Лекин ҳозир интернетда истаган маълумотингизни топишингиз мумкин. Шундай экан, бу баҳона ўтмайди. Изланинг, интилинг.\n“Бу унчалик муҳиммас”“Умуман олганда, менга барибир. Бу мен учун унчалик катта аҳамиятга эга эмас”.Бу жуда катта ва хавфли баҳона. Фақат сизнинг ҳаётингиз ва уни ўзгартириши мумкин бўлган воқеа ва ҳаракатлар муҳим аҳамиятга эга. Сиз учун ҳеч ким ҳеч нарса қилиб бермайди, агарда ўзингиз қўл силтаб қўйган бўлсангиз, ҳеч ким сизга ёрдамлашмайди. Шамол фақат кенг ёйилган елкангагина урилади.\n“Қўрқаман”“Эплолмасам нима бўлади? Шарманда бўламан. Ҳамма устимдан кулади. Йўқ, қўрқаман”.Ҳар бир муваффақият замирида омадсизликлар ётади. Машҳур ишбилармонлар, ижодкорлар, олимлар шундай хатоларга йўл қўйишганки, уларнинг ўрнида бошқа одам бўлганида ўзини отиб ташлаган бўларди. Аммо улар бу хатолардан қўрқмаганлар ва машҳурлик даражасига етишишган. Шунинг учун қўрқувни йиғиштириб, қуйидагича фикрлаш керак:“Агар бунга уриниб кўрмасам, унда устимдан кулишади. Қўрқувни енга оламан”.\n“Ўзгаришларни ёқтирмайман”“Менга бунақа янгиликларнинг кераги йўқ. Мен эскича услуб тарафдориман”.Янгиликка интилувчан ва янгиликни ёқтирмайдиган инсонлар бўлади. Ҳамманинг ўз фикри бор.Бироқ эскилик қобиғига ўралиб олишдан олдин бир мушоҳада қилиб кўринг, ҳозирги имкониятларга ҳам айнан янгилик орқали эришмаганмисиз. Ҳаётида ўзгаришларни амалга оширишга қодир инсонгина муваффақиятга эриша олади.


Олтин ва кумуш қуймаларини биржада сотиб олиш мумкин\nОлтин ва кумуш қуймаларини биржада сотиб...\n08.03.2019 23:54 0 1008\n«Ўзбекистон республика товар-хом ашё биржаси» АЖ биржа савдоларида қимматбаҳо металларни сотиш тартиби тўғрисида низом тасдиқланди. Бу ҳақда «Норма» хабар бермоқда.\nБиржада қимматбаҳо металлар уларни ишлаб чиқарувчилар ёки савдоларнинг бошқа иштирокчилари томонидан сотилади. Саноатда ишлатиладиган маҳсулотларни қайта ишлаш қувватига эга бўлган ишлаб чиқарувчилар, шунингдек заргарлик буюмлари ва бошқа буюмларни ишлаб чиқарувчилар (юридик шахслар ва ЯТТ) харидорлар бўлиши мумкин. Улар савдоларда иштирок этиш учун биржага тегишли лицензияни тақдим этишлари шарт. Саноат маҳсулотлари ишлаб чиқарувчилар Давлат асиллик палатаси томонидан бериладиган рўйхатдан ўтказиш гувоҳномасини тақдим этадилар.\nБуюртманомадан ҳамда бозордаги талаб ва таклиф конъюнктурасидан келиб чиқиб, ишлаб чиқарувчилар қимматбаҳо металлардан қуйидаги ўлчов оғирлигидаги ўлчов пластиналари, қуймаларни ишлаб чиқарадилар:\nолтиндан – 5, 20, 50, 100, 250, 500 ва 1000 граммли;\nкумушдан – 100, 250, 500 ва 1000 граммли.\nЮзасида ишлаб чиқарувчининг товар белгиси бўлиши, соф қимматбаҳо металл ва лигатура массаси таркиби кўрсатилган бўлиши керак. Пластина ва қуймалар техник жиҳатдан тартибга солиш соҳасидаги норматив ҳужжатларга, шунингдек товар-хом ашё биржасининг талабларига мувофиқ бўлиши керак. Қимматбаҳо металлар гранулалари маҳсулотнинг таркиби ва сифатини кўрсатувчи тегишли ёзувлар киритилган оғирлиги ўлчанган ўрамга ўраб жойлаштирилади.\nБиржа савдолари ҳар куни, душанбадан жумагача, биржа савдолари электрон тизимидан фойдаланган ҳолда ўтказилади.\nБиржа савдоларида сотиб олинган қимматбаҳо металларни экспортга сотиш мумкин эмас.\nЭслатиб ўтамиз, 2017 йил 1 октябрдан қимматбаҳо металлар тижорат банклари, МБ ва Қимматбаҳо металлар агентлиги иштирокида заргарларга сотилган (батафсил қаранг). Жорий йил бошида Ҳукумат янги тартиб – тўғридан-тўғри шартномалар бўйича ишлаб чиқишни топширди (ишлаб чиқиш муддати – 2019 йил 1 апрелгача, ВМнинг10.01.2019 йилдаги 16-сон қарорига қаранг). Юқорида кўрсатилган «биржа» тартиби параллель равишда ёки улар ўрнига ишлаш-ишламаслиги қонунчиликка ўзгартиришлар киритилганидан кейин маълум бўлади.\nҲужжат Қонун ҳужжатлари маълумотлари миллий базасида эълон қилинган ва 2019 йил 5 мартдан кучга кирди.\nолтин биржа Қимматбаҳо металлар\nҲодиса 11/10, 08:41\nЖиззахда олтин рудасини қазиб олаётганлар ИИБ томонидан ушланди\nИқтисодиёт 30/09, 19:24\nОлтин захираси: унинг катталиги мамлакат ва халқнинг бойлигидан далолатми?\nИқтисодиёт 28/09, 22:28


Янги Chevrolet Bolt электромобилининг нархи эълон қилинди\n16:16 / 20.09.2016\nЯнги Chevrolet Bolt EV жорий йилнинг бошида CES истеъмол электроникаси кўргазмасида тақдим этилган эди. Бироқ, ишлаб чиқарувчи компания электромобилининг қиймати энди маълум қилди. Шундай қилиб, электромобилнинг тавсия қилинган нархи 37 495 долларни ташкил этмоқда.\nБундан ташқари, харидорлар 7 500 доллар миқдоридаги федерал солиқни тўламаслик кўринишида чегирмага эга бўлишлари ҳам мумкин. Шу билан электромобиль нархи ўз-ўзидан 29 995 долларга тушади.\nКанадада янги машина 42 795 канада долларига баҳоланган. Бунга қўшимча равишда 1 600 доллар етказиб бериш учун тўланади. Давлат дастури доирасида модель учун чегирма 11 361 долларни ташкил этиши мумкин. Шу билан канадалик харидорга у 31 434 канада долларига айланади.\nШундай қилиб, бир марта қувватланиш билан 383 кмгача юра оладиган Chevrolet Bolt EV, Шимолий Америкадаги узоқ масофага юра оладиган электромобиллар орасидаги энг арзонларидан бири бўлади.\nУнинг энг арзон Chevrolet Bolt LT тўплами 37 495 доллар бўлгани ҳолда, ўрнатиладиган стандарт жиҳозлари талайгина: орқани кўрсатувчи камера, 10,2 дюймли сенсорли экран, ўзи елимланадиган Michelin шиналари ва бошқалар.\nБолтга 200 от кучига эга электр мотор ўрнатилади. Хэтчбек 7 сонияда «юз»га чиқа олиши айтилмоқда. Унинг энг юқори тезлиги соатига 146 кмни ташкил этади. Автомобиль оддий хўжалик электр тармоғидан қувватланувчи литий-ион аккумуляторлар блоки билан жиҳозланади.


АЗЛ - | Hizb-Uzbekiston.info\nҲомилани азл қилиш ёки бошқа воситалар билан вақтинчалик тўхтатиб туришнинг жоизлиги ҳомилани туширишнинг жоизлигини билдирмайди. Қайси йўл билан бўлмасин, дори ичиш, оғир ҳаракатлар қилиш, тиббий йўллар билан хоҳ она, хоҳ ота ва ёки табиб томонидан қилинишидан қатъий назар, ҳомилани тушириш – агар унга жон кирган бўлса, ҳаромдир. Чунки у бегуноҳ одамни ўлдириш ҳисобланади. У хун (дия) тўланиши талаб қилинадиган жиноят бўлиб, миқдори бир қул ёки чўрини озод қилиш бўлади ва қиймати комил инсон хунининг ўндан бирига баробар келади. Аллоҳ Таоло дейди:\nوَلاَ تَقْتُلُوا النَّفْسَ الَّتِي حَرَّمَ اللَّهُ إِلاِّ بِالْحَقِّ\n– “Аллоҳ (ўлдиришни) ҳаром қилган жонларни ўлдирмангиз, магар ҳақ билан”. (Анъом:151)\nИмом Бухорий ва Муслим Абу Ҳурайрадан ривоят қилишади:\n«قضى رسول الله r في جنين امرأة من بني الحيان سقط ميتاً بغرّةِ عبدٍ أو أَمَةٍ»\n«Расулуллоҳ ﷺ Бану Лиҳён қабиласидан бўлган бир аёлнинг туширилган ҳомиласи хусусида бир қул ёки чўри озод қилишга ҳукм қилдилар». Хун тўлаш вожиб бўладиган ҳомилада одам жисми аъзоларининг баъзиси, яъни бармоқ, қўл, оёқ, бош, кўз ёки тирноқ каби аъзолардан бири пайдо бўлиб қолганлиги кўриниши шарт.\nАммо ҳомилага руҳ пуфланишидан (жон киришидан) аввал туширишга келсак, агар тушириш ҳомила пайдо бўлганидан қирқ кун ўтгандан кейин содир қилинса ва ҳомила шаклланаётган пайтда бўлса, бу ҳолда ҳам ҳомилани тушириш ҳаром бўлади. Муслим Абдуллоҳ ибн Масъуддан ривоят қиладики, у киши мен Расулуллоҳ ﷺдан шундай деганларини эшитганман дейди:\n«إذا مر بالنطفة ثنتان وأربعون ليلة بعث الله إليها ملكاً فصورها وخلق سمعها وبصرها وجلدها ولحمها وعظامها ثم قال: يا رب أذكر أم أنثى فيقضى…»\n«Агар нутфанинг (она қорнига тушганига) қирқ икки кеча ўтса Аллоҳ унга бир фаришта юборади, шунда у фаришта унинг суратини чизади, қулоғи, кўзи, териси, гўшти ва суякларини яратади, сўнг дейди: «Эй Парвардигор, эркакми ёки аёлми?» Кейин (унинг эркак ё аёллиги) ҳукм қилинади…» (бошқа бир ривоятда қирқ кеча дейилган). Жон кирганидан кейин ҳомилани тушириш ҳаромдир, бу ҳолда қул ёки чўри озод қилиш каби хун тўлаш вожибдир. Бунинг сабаби шуки, агар ҳомилага жон кирса ва унинг аъзолари шакллана бошласа, у тўлақонли инсон бўлишни бошлаган тирик ҳомила эканлиги аниқ бўлади. Шу сабабли унга тажовуз қилиш ҳам бегуноҳ инсон ҳаётига тажовуз қилиш каби бўлади ва Аллоҳ ҳаром қилган «болани тириклай кўмиш» ҳисобланади. Аллоҳ Таоло дейди:\nوَإِذَا الْمَوْؤُودَةُ سُئِلَتْ + بِأَيِّ ذَنْبٍ قُتِلَتْ\n– “Тириклай кўмилган (ҳар бир) қиздан қандай гуноҳ сабабли ўлдирилгани сўралганида”. (Таквир:8-9)\nШунинг учун ота, она ёки табибга ҳомиланинг пайдо бўлганидан қирқ кун ўтганидан кейин уни тушириш ҳаром бўлади ва бу ишни қилган киши жиноят ва гуноҳ ишни қилган бўлади. Бухорий ва Муслим ҳадисларида келганидек, бир қул ёки чўрини озод қилиш каби хун тўлаш вожиб бўлади.\nХоҳ шаклланишнинг аввалги даврида ёки руҳ пуфлангандан кейин бўлишидан қатъий назар, ҳомилани туширишга рухсат этилмайди. Лекин, истисно тариқасида, ҳомиланинг она қорнида қолиши она ва ҳомиланинг ўлимига олиб келиши ҳақида адолатли табиблар қарор қилишса, у ҳолда онанинг ҳаётини сақлаб қолиш учун ҳомилани туширишга рухсат этилади.\nАЗЛ АЗЛ АЗЛ Расулуллоҳ с.а.в.нинг уйланишлари\nTagsАЗЛИсломда ижтимоий алоқаларҳомилаҲомилани тўхтатиш\nМосул жанги Обаманинг ИШИДга қарши стратегияси учун синовдир\nСисий инқилобидан бери уч минг нафар маҳбуса қийноқ ва таҳқирларга дучор бўлган


Рим папаси Байтулҳамга борди\n26 ноябр 2020, Тошкент вақти: 12:16\nИсроил сафарини давом эттираëтган Рим папаси Бенедикт XVI Ғарбий соҳилдаги Байтулҳамга борди. Бу ерда католик черкови раҳбарини Фаластин президенти Маҳмуд Аббос қарши олди.\nРим папаси Байтулҳамга етиб келиши билан халқаро ҳамжамиятни Фаластин-Исроил можаросини ҳал этиш борасида босимни кучайтиришга чақирди.\n- Яқин Шарқ аҳолисининг тинч-тотувликда яшашига ўзаро ҳурмат ва руҳий бирдамлик орқали эришилади¸ деди Рим папаси.\nРим папаси Бенедикт XVI яқинда Ғазо минтақасида олиб борилган уруш қурбонларига ҳамдардлик изҳор қилиб¸ фаластинликларни ҳар қандай зўравонликлардан тийилишга чақирди.\nРим папасининг бугун Байтулҳамда Исо Масиҳ туғилгани айтилаëтган жойда ибодат қилиши ҳамда фаластинлик қочқинлар лагерига бориши кутилмоқда.


Жек Ма боксчи Флойд Мейвезерни жангга чақирди\nЮқтирганлар 641 киши\nСоғайганлар 42 киши\nAlibaba асосчиси, яқинда пенсияга чиққан миллиардер Жек Ма америкалик машҳур боксчи Флойд Мейвезерга бокс жанги уюштиришни таклиф қилди. Манинг таъкидлашича, “у Мейвезер билан исталган жойда, исталган вақтда жанг қилишга тайёр”.\nМанинг бу таклифи билдирилган видео филиппинлик боксчи Мэнни Пакьяонинг твиттердаги саҳифасида жойлаштирилган. Роликда Ма Пакьяо билан бирга бокс зарбаларини машқ қилаётгани, сўнгра филиппинлик Мейвезерга юзланиб, “Агар ҳақиқий жангни истасанг мен билан жанг қил. Агар томошани истасанг – дўстим Жек Ма сен ҳақингда қайғуради”, деб мурожаат қилган. Пакьяо Мейвезернинг The Money Team (Money - “пул” америкаликнинг лақабларидан бири ҳисобланади) брендига сўз ўйини қилиб, “Мэннининг ҳақиқий жамоаси” (The Real Manny Team) деб қўшиб қўйган.\nМа бунга жавобан Мейвезер билан жанг қилишга тайёрлигини тасдиқлаган. “Исталган жойда, исталган вақтда”. Мэнни жамоаси тайёр”, деб айтган миллиардер.\nТаъкидланишича, ушбу видео хитойлик миллиардернинг Ханчжоудаги уйида олинган.\nФлойд Мейвезер ўз фаолиятида ўтказган 50 жангдан бирортасида мағлуб бўлмаган. У бир неча маротаба дунёнинг энг катта ҳақ олувчи спортчилари рейтингига етакчилик қилган. Америкалик спортчи 2017 йилда фаолиятини якунлаган бўлса-да, баъзида тижорий жангларда иштирок этиб туради.\nПакьяо эса боксчилик фаолиятини давом эттирмоқда ва шу билан бирга ўз давлати сенатининг спорт бўйича қўмитасига бошчилик қилмоқда. У 2015 йилда Мейвезер билан жанг ўтказиб, ҳакамлар қарорига кўра мағлуб деб топилган.\nМа айни вақтда 37,3 млрд долларлик бойлик билан Хитойнинг энг бой одами ҳисобланади ҳамда дунёнинг энг бой одамлари орасида 21-ўринни эгалламоқда. У сентябрда Alibaba Group компанияси директор кенгаши раиси лавозимини ўз ихтиёри билан тарк этган.\n14:42 / 29.03.2020\nЖек Ма фонди Ўзбекистонга инсонпарварлик ёрдами юборади\n23:53 / 23.03.2020\nЖек Ма Африка давлатларига коронавирусга текширувчи 1,5 млнта тест ҳадя қилди\nОсиёнинг энг бой одами ўзгарди\n20:16 / 03.03.2020\nХитойнинг энг бой одами Японияга миллионта ҳимоя ниқоби совға қилди - ОАВ


Интернетда кликлар ёрдамида пул ишлаш. Seosprint\nМуаллиф: Martimax · Чоп этилган сана 04/04/2019 · Охирги марта янгиланган сана 08/04/2019\nОммавий ахборот технологиялари, жумладан интернет сохаси шиддат билан ривожланиб бораётган экан албатта хар бир фойдаланувчида интернетда пул ишлаш истаги пайдо бўлади.\nИнтернетда бугунги кунга келиб пул топиш албатта мумкин. Аммо қанча пул топиш хақида гап кетганда саволга жавоб бериш бироз қийинлашади. Интернетда доимий ўртача пул ишлаб топаман десангиз доимий харакатда бўлишингиз керак.\nКликлар ёрдамида пул ишлаш нима ўзи?\nКликлар ёрдамида пул ишлаш – маълум бир сайтга белгиланган вақт давомида ташриф буюриш, талаб этилган реклама ёги гиперссилкага босган холда ўтиш ёки босиш, белгиланган вазифаларни бажарган ҳолда пул ишлаш.\nХозирги кунда Кликлар ёрдамида сизга пул топиш имконини берувчи сайтлар талайгина. Аммо уларнинг фарқи битта клик учун қанча пул тўланиши ва балансингизда йиғилган суммани олиб чиқишнинг минимал қийматидадир. Кўп сайтларда битта клик 0.001$-0.01$ гача бўлиши мумкин. Аммо уларнинг аксарияти ўртача 0.002-0.003$ орасида бўлади.\nМинимал олиб чиқиш мумкин бўлган сумма одатда 1-2 ёки 0.25$ атрофида бўлади.\nКўпчилик битта клик бахоси 1-5$ бўлган кликлар мавжудлигини эшитишгандир. Аммо бундай холатлар жуда ноёб бўлади. Бўлганда хам унинг бажарилиш талаби юқори бўлади.\nБиринчи сайт бу сеоспринт сайти. Ушбу сайт кликлар ёрдамида пул ишлаш бўйича СНГда энг машхури десам муболаға бўлмайди. Ушбу сайтга кунига 7 мингдан ортиқ янги фойдаланувчилар аъзо бўлишади. Сайт 7 йилдан ортиқ фаолият юритмоқда.\nОддий клик ёрдамида 0.025-1 рубл оралиғида пул топишингиз мумкин. Талаб этиладиган вақт эса 5-15 сония. Айриқ вақтларда 30-50 рубл оралиғида ҳам кликлар тушуб қолиши мумкин, аммо бу кўп вақт талаб қиладиган кликлар бўлади.\nУшбу сайтда пул ишлашнинг 4 хил усули мавжуд:\nСерфинг(сайтларни кўриш)-сизнинг вазифангиз белгиланган тугмани босиш. Босганингизда автоматик тарзда айтилган сайтга ўтилади ва тўлов миқдоридан келиб чиқган ҳолда маълум сония кутилади. Шундан сўнг сиздан 1+5, 2+6, 1+2, 5+4 мазмундаги математик савол берилади. Натижалар рақам кўринишида бўлади. Жавобни тўғри босганингиз захоти пуллар аккаунт хисобингизга кўчирилади. Видеони куринг ва амалда томоша қилинг!\nХатларни ўқиш –бунда хат эгаси томонидан қисқа саволга жавоб берилади ва шундан сўнг серфинг каби сайтга йўналтирилади. Бундан хам\nсиздан 2+3, 2+5, 7+2, 4+4 мазмундаги математик савол берилади. Жавобни тўғри босганингиз захоти пуллар аккаунт хисобингизга кўчирилади.\nТестлардан ўтиш –бу номидан кўриниб турибдиги берилган саволларга вариантлар ичидан тўғрисини танлаш.\nВазифаларни бажариш –бунда вазифа эгаси томонидан маълум бир шарт қўйилади. Ушбу шарт бажарилгандан сўнг қилинган иш скриншоти ёки ссилкаси юборилади ва пул ишланади. Масалан Facebook даги бир гуруҳга аъзо бўлиш, ёки сайтга фикр қолдириш ва б.қ.\nКўриб турганингиздек ушбу лойиха ёмон эмас.\nИнтернетда пул ишлаш учун фақат ўзингиз харакат қилишингиз шарт эмас. Муайян бир давр келадиги ушбу сайтдан ўзингизга етарлича малака оласиз, сайтнинг “икир-чикирлари”ни тушунишни бошлайсиз. Шундан сўнг сиз ўзингиз атрофингизга гурух тузган холда шерик яъни реферер орттиришингиз мумкин.\nУшбу иш орқали сиз ўзингиз бажарган вазифалардан ташқари сизнинг реферерларингиз бажарган ишлари учун хам маълум бир қисмини ола бошлайсиз.\nРеферерлар ишлаган пулга қараб турли хил сайтлар 5-20% атрофида фойдасининг қисимини сизга тўлашади.\nМеткалар: Internetda pul ishlash


Ёшлар — ҳарбий қисм меҳмони - Huquq.uz\nЁшлар — ҳарбий қисм меҳмони\n15:36 - 11.02.2021\nЎзбекистон Республикаси Президентининг ёшларга доир бешта муҳим ташаббуси, Ўзбекистон ёшлари форумида ва парламентга мурожаатида, Хавфсизлик кенгашининг кенгайтирилган йиғилишида ҳамда Ватан ҳимоячиларига йўллаган табригида белгилаб берган вазифалар ижроси доирасида Бош прокурор ўринбосари – Ўзбекистон Республикаси Ҳарбий прокурори, генерал-майор Шухрат Узаков Тошкент вилоятининг Ангрен шаҳрида ёшлар билан мулоқот ўтказди.\nҲарбий қисмда 200 дан ортиқ ёшлар ҳамда мактаб битирувчилари иштирокида ўтказилган тадбирда Ш.Узаков давлатимиз томонидан ёш авлодга кўрсатилаётган ғамхўрлик, яратилган шароитлар, ёшларнинг ҳуқуқ ва манфаатларининг кафолатлари ҳақида батафсил тушунтириш берилди.\nУчрашувда ёшлар 45 та масала бўйича билдирган мурожаатнинг 6 таси сектор раҳбарлари, давлат ташкилотларининг мутахассислари билан биргаликда шу ернинг ўзида ҳал этилди, қолганлари назоратга олинган ҳолда мутасаддиларга йўналтирилди. Жумладан, ёшларнинг истагига кўра ҳарбий қисмда стол тенниси, минифутбол, волейбол ва баскетбол бўйича мусобақалар ўтказилди ва ғолиблар тақдирланди. Шунингдек, ёшлар жанговар қуролларни қисмларга ажратиш ва йиғиш машғулотларига жалб этилди.\nТадбир якунида ёшларга Амир Темур, Жалолиддин Мангуберди, Заҳириддин Муҳаммад Бобур каби буюк аждодларимиз ҳақидаги бадиий китоблар туҳфа қилинди.\nТадбир давомида иштирокчилар ҳарбий қисмнинг кутубхонаси, спорт зали ва майдонларидан куннинг исталган вақтида фойдаланиш учун ёшларга яратилган шароитлар билан яқиндан танишишди. Ишлаш истагидаги ёшларга шу куни Ангрен эркин иқтисодий зонаси дирекциясида ташкил этилган меҳнат ярмаркасида маълумоти ва мутахассислигига мос келадиган бўш иш ўринлари таклиф этилди


Фарзанд тарбияси – улуғлар йўлидир — KUKALDOSH.UZ\nҚадимдан солиҳ инсонлар фарзанд тарбиясига катта эътибор қаратишган. Чунки, миллатнинг тараққиёти ёки заволи ёшларнинг тарбиясига боғлиқ. Агар ёш авлодга яхши тарбия берилса, келажакнинг пойдевори мустаҳкам бўлади, бордию бунинг акси бўлса миллат залолатга юз тутади.\nИнсон ҳаётининг болалик даври ўта муҳим бошқичлардан биридир. Улуғ аждодларимиз ҳам бу даврни ўта муҳим ҳисоблаб, ёш авлодга таълим тарбия бериш ва уларни келажакда халқ ва миллат корига ярайдиган яхши инсон бўлиб вояга етишлари учун уларга ёшлигиданоқ таълим тарбияни узлуксиз бериб боришган.\nИкки олам сарвари Пайғамбаримиз (с.а.в) бу борада ҳам бутун умматга намуна бўлдилар. У Зот ёш болаларга катта айҳамият берар, уларни жеркимас ва улардан ғазабланмас эдилар. Агар улар хато қилса, уларнинг хатоларини койимасдан тўғирлаб қўяр, агар тўғри иш қилишса, ҳақларига дуо қилар эдилар.\nУмму Холид (р.а) айтадилар: “Кунларнинг бирида отам билан Расулуллоҳнинг олдиларига бордик, ўша пайтларда мен кичкина қизалоқ эдим, эгнимда сариқ рангли кўйлак бор эди. Расулуллоҳ мени кўриб “Гўзал, чиройли”- дедилар. Сўнгра мен, (кийимларимни кир қилиб) у зотнинг орқаларидаги пайғамбарлик муҳрларини ўйнай бошладим. Шунда Отам мени қаттиқ койидилар. Росулуллоҳ эса бу ҳолатни кўриб менга “Кийиб-кийиб эскиртир, яна кийиб-кийиб эскиртир” дедилар. Бу ҳодиса (У зот (с.а.в) нинг ушбу дуолари) дан сўнг Умму Холид (р.а) узоқ умр кўрдилар.\nРасулуллоҳ (с.а.в) гоҳо ёш болалар билан ўйнаб уларни эркалатиб кулдирар ва юзларидан ўпар эдилар. Имом Бухорий “Ал-адаб ал-Муфрад” китобларида Яъло ибн Мурро (р.а) ривоят қиладилар: Яъло (р.а) айтадилар: Биз бир зиёфатга чақирилганимиз сабаб Росулуллоҳ (с.а.в) билан у ерга кетаётган эдик. Бирдан Ҳусайнни йўлда ўйнаётганини кўриб қолдик. Шунда Росулуллоҳ (с.а.в) Ҳусайнни ушламоқчи бўлиб икки қулочларини очиб у томон тезладилар. Шунда Ҳусайн у ёқдан бу ёққа қоча бошлади. Росулуллоҳ эса уни кулишларига шерик бўлдилар ва уни тутиб олиб, бир қўлларини унинг жағига иккинчи қўлларини эса унинг бошига қўйдилар сўнг уни маҳкам қучоқлаб олиб бизнинг олдимизга олиб келдилар.\nБу икки олам сарвари, оламларга раҳмат бўлган улуғ зотнинг ёш болалар ила қилган муомалалари эди. Бундан ташқари У зот (с.а.в) болалар билан яхши муомалада бўлиш билан бир қаторда уларга таълим ва тарбияни ҳам гўзал ҳолатда берганлар. Умар ибн Абу Салама айтадилар: “Ёшлигимда Расулуллоҳ (с.а.в)нинг қарамоғида у зотнинг хизматларини қилиб юрар эдим. Кунларнинг бирида у зот билан овқатланиб ўтирар эдик. Менинг қўлим тавоқнинг у ёғидан бу ёғига бориб келар эди. Шунда Росулуллоҳ менга қараб: “Эй бола, Бисмиллаҳни айт ва ўнг қўлинг билан ўз олдингдан овқат егин” — дедилар. (Бухорий ва муслим ривояти)\nИнсон доимо Аллоҳдан қўрқмоғи ва Унинг неъматларига шукур қилиб яшамоғи лозим. Шак-шубҳа йўқки, инсонга берилган неъматлар ичида фарзанд энг улуғларидан биридир. Шундай экан, фарзанд тарбиясга эътиборсиз бўлиш – Аллоҳ берган неъматга ношукрлик қилишдир. Фарзандига ёшлигидан илму маърифат ва иймон эътиқодли қилиб тарбия қилган инсоннинг фарзандлари ота-онасига дунё ва охиратда яхшилик олиб келади. Бунинг акси бўлса, уларга ҳасрат ва надомат бўлади.\nФарзандларимиз уйимизга ҳаёт бахшида этади. Аждодларимиз бежизга: “Боласи бор уй бозор, боласи йўқ уй мозор” дея айтишмаган. Тўғри, улар шўвқин сурон кўтаришади, аммо шу билан бирга уйимизни хурсандчилик ва шодликка тўлдиришади.\nФарзанднинг гўзал хулқли бўлиб тарбия топишини фақатгина онага боғлаб қўйиш тўғри эмас. Бу борада отанинг ҳам ўрни беқиёс. Агар ота солиҳ бўлса фарзандлар ҳам унинг кетидан эргашади ва ҳаётда доим отанинг яхшилиги фарзандларга куч-қувват бўлади. Агар ота дунёдан ўтса ҳам уларга манфаати тўхтамайди\nХулоса қилиб айтадиган бўлсак, ўтган улуғ зотларга эргашган ҳолда биз ҳам фарзандларимиз таълим-тарбиясига эътиборли бўлишимиз лозим. Айниқса, уларнинг тарбиясида аждодларимизнинг буюк ҳаётлари ҳамда ёзиб қолдирган маънавий мерослари муҳим ўрин касб етади. Бу борада Президентимиз Ислом Каримовнинг ёшларга қарата айтган қуйидаги сўзлари фарзанд тарбиясида буюклар йўлини ўрганиш нақадар аҳамиятли эканини исботлаб беради “Мен, авваламбор, ёшларимизга қарата айтмоқчиман: ўқинг, тарихни ўрганинг, тарихни, ўтмишини билган одам келажакда адашмайди”


Лола Каримова Тиллаеванинг севимли машғулоти ҳақида биласизми? (+видео) - 20 Февраля 2019 - Yangiliklar Olami - www.SherlarUz.CoM - SMS SHERLAR, SEVGI SHERLARI, YANGI\nГлавная » 2019 » Февраль » 20 » Лола Каримова Тиллаеванинг севимли машғулоти ҳақида биласизми? (+видео)\nЛола Каримова Тиллаеванинг севимли машғулоти ҳақида биласизми? (+видео)\nМамлакатимизнинг энг машҳур аёлларидан бири Лола Каримова Тиллаева инстаграмда бу сафар қолдирган постида ўзининг севимли машғулоти ҳақида гапириб ўтди.\n– I personally love to paint as a hobby; I found this lovely spot by a tree for one of most adorned activities.\n– Расм чизишни яхши кўраман, бу соҳада уста бўлмасам-да! Бу менинг севимли машғулотим-хоббиим ва у менга катта завқ бағишлайди.\nШарҳларда сизга ёққан рассом ёки санъат асари номи билан бўлишинг.\nШу ўринда мазкур аёлнинг ажойиб бир хусусиятини айтиб ўтмоғим лозим. У инстаграмда қолдирган изоҳларини доим икки ёки уч тилда ёзади. Айрим шоу-бизнес вакилларига ўхшаб, рус тилида ёзиб, ўзинг таржима қилвол, тариқасида иш тутмайди. Бу нарса Лола Тиллаеванинг ўзбек тилини ота тили сифатида қадрлашини англатади. Қани ундан ҳамма ҳам ўрнак олса…


Ўзбекистонда тарқалаётган гуруҳли касалланишлар ҳақида очиқ...\n26.12.2019 12:37 0 5481\nКейинги пайтларда республика бўйлаб жуда кўп турли гуруҳли касалланишлар ҳақида хабарлар тарқаляпти. Бу рақамларни очиқ-ойдин айтиш фурсати етди. Боиси бундан аҳолимиз жабр кўряпти.\nПрезидентимиз фармонига кўра, Санитария-эпидемиология хизматининг иккита тармоққа ажратилганидан бохабарсиз. Бугун «Xabar.uz» сайти янги ташкил этилган Вазирлар Маҳкамаси ҳузуридаги Санитария-эпидемиология назорати давлат инспекцияси раҳбари Отабеков Нурмат Сатиниёзович билан суҳбатлашиб, кенг жамоатчиликни бу тармоқ ишлари билан яқиндан таништиради.\nЎзбекистон Республикаси Президенти фармонига мувофиқ, санитария-эпидемиология хизматини тубдан такомиллаштириш мақсадида мавжуд тизим иккита тармоққа ажратилганидан хабарингиз бор. Авваллари у Соғлиқни сақлаш вазирлиги тасарруфида яхлит тизим сифатида фаолият юритган бўлса, эндиликда назорат функцияси билан шуғулланадиган қисми Вазирлар Маҳкамаси даражасига кўтарилди.\nШу пайтгача санитария-эпидемиология хизмати деганда биз 8 та муассасани тушунардик. Булар: санэпидназорат марказлари, ОИТСга қарши кураш марказлари, ўлат, карантин, ўта хавфли касалликлар муҳофазаси марказлари, дезинфекция станциялари ва 4 та илмий-текшириш институти.\nЯъни ҳам ижро этувчи, ҳам назорат қилувчи соҳа битта ташкилот таркибида бўлган. Айнан мана шу мақсадлар қарама-қаршилиги нуқтаи назаридан, Президентимиз Фармонига кўра, назорат функцияси Вазирлар Маҳкамасига, яъни бир поғона юқори даражага кўтарилди. Эндиликда санитария-эпидемиология хизмати таркибида Вазирлар Маҳкамаси ҳузуридаги Санитария-эпидемиология назорати давлат инспекцияси ва Соғлиқни сақлаш вазирлиги ҳузуридаги Санитария-эпидемиологик осойишталик агентлиги ташкил топди.\nУларнинг вазифалари Президентимиз томонидан аниқ кўрсатиб берилди. Айнан Давлат инспекцияси зиммасига бешта глобал вазифалар қўйилди. Буни ижро этиш баробарида хўжалик юритувчи субъектлар, яъни юридик ва жисмоний шахслар томонидан амалдаги санитария меъёрлари, қоидалари ва гигиеник нормативларга риоя этилиши устидан назорат ўрнатилади.\nИнспекция, шунингдек, ҳокимият ва бошқарув органлари билан санитария-эпидемиология хизматининг бевосита назоратини амалга оширувчи вазифаларни мувофиқлаштиради, уйғунлаштиради. Юридик ва жисмоний шахслар томонидан санитария меъёрлари, қоидалари ва гигиеник нормативларга риоя этилиши устидан замонавий назорат методологиясини ишлаб чиқиш орқали иш юритади. Бундан ташқари, озиқ-овқат маҳсулотлари, ишлаб чиқариш, ташиш, сақлаш ва аҳолига етказиб бериш билан шуғулланадиган муассасалар, қўйингки, бошқа халқ хўжалик объектлари устидан халқаро андозаларга мос равишда, ўрнатилган тартибда назоратни амалга оширади.\nЯна шу соҳага оид мутахассисларни тайёрлаш, қайта тайёрлаш ишларини амалга оширади ва хорижий экспертларни жалб қилган ҳолда маҳаллий мутахассисларнинг четга чиқиб малака ошириб келишларини таъминлаб, тизим фаолиятини йўлга қўяди.\nШу ўринда унда Агентликнинг вазифалари нима, деган савол туғилади. Аслини олганда, шу пайтгача санитария-эпидемиология назорати марказларига фақат назорат қилувчи, текширувчи муассаса сифатида қараб келинган. Бироқ бу фаолиятнинг битта қисми холос. Унинг бошқа қатор вазифалари ҳам бор. Шу туфайли биз эркин мулоқотдамиз, эркин кўчага чиқамиз, хотиржам овқатланамиз, хотиржам у-бу жойга борамиз. Чунки юқумли, ўта хавфли касалликлар бўйича эпидемиологик барқарорлик таъминланяпти. Бу ўз-ўзидан бўлмайди. Демак, профилактик тадбирларнинг ўз вақтида ўтказилиши, касалликнинг четдан кириб келиши ва тарқалишининг олдини оладиган чоралар кўрилиши, аҳоли орасида тушунтириш, тарғибот ишларини олиб бориш, ҳар бир халқ хўжалик соҳалари учун алоҳида санитария меъёрлари, қоидалар ва гигиеник нормативларни ишлаб чиқиш, қўйингки, бу соҳада илмий изланишларни амалга ошириб, натижаларни тиббиёт амалиётига татбиқ этиш – буларнинг ҳаммаси агентлик зиммасидаги вазифа.\nЭндиликда биз зиммамизда турган вазифаларни тўлиқ адо этиш орқали санитария-эпидемиологик осойишталикни таъминлашга ҳисса қўшиш борасида бош қотиришимиз керак. Айни пайтда Давлат инспекцияси ва Агентлик низомларини ишлаб чиқдик. Унда вазифаларимизнинг ҳар бирини алоҳида кўрсатдик. Асосий вазифамиз санитария-эпидемиологик осойишталикни таъминлашга қаратилгани боис ҳамкорликда қиладиган вазифаларимиз борлигини ҳам унутмаяпмиз. Ҳозирда сал кам 30 та ҳукумат қарорларига, бир нечта қонунларга тегишли ўзгартириш ва қўшимчалар киритиш устида ишлаяпмиз.\nКейинги пайтларда республика бўйлаб жуда кўп турли гуруҳли касалланишлар ҳақида хабарлар тарқаляпти. Биз фурсатдан фойдаланиб бу рақамларни очиқ-ойдин айтмоқчимиз. Боиси бундан аҳолимиз жабр кўряпти. Таҳлиллардан кўриш мумкинки, 2017 — 2019 йиллар давомида Ўзбекистон бўйича 140 та гуруҳли касалланиш ҳолати қайд этилган. Бунда қарийб 1500 га яқин одам жабрланган. Энг ачинарлиси, уларнинг 300 дан ортиғи болалар. 11 та ҳолатда овқатдан заҳарланиш оқибатида ўлим қайд этилган. Албатта, ўлим ҳолатлари 100% ботулизм касаллигидан, яъни уй шароитида санитария қоидаларига амал қилмай тайёрланган консерва маҳсулотлари истеъмоли оқибатида юзага келган.\nКейинги пайтларда, айниқса, умумий овқатланиш ва озиқ-овқат муассасалари, мактабгача таълим ва умумтаълим муассасаларида бу каби ҳолатларнинг қайд этилиши бизни янада хавотирга соляпти. Таҳлил ва ўрганишлар натижасида бу каби гуруҳли касалланишга кўпроқ озиқ-овқат маҳсулотларини ишлаб чиқариш, сақлаш, ташиш ва аҳолига етказиб бериш билан шуғулланадиган муассасаларда, биринчидан, овқат тайёрлаш технологиясининг бузилгани, иккинчидан, озиқ-овқат маҳсулотларини тайёрлаш жараёнида сифати кафолатланмаган маҳсулотлардан фойдаланиш, учинчидан, озиқ-овқат пишириш технологиясини биладиган мутахассисларнинг йўқлиги, тўртинчидан, тиббий кўрикдан ўтмаган ва керакли санитария минимум тайёргарлик курсларини ўтмаган мутахассисларнинг ишга жалб этилгани, ўша озиқ-овқат маҳсулотларини тайёрлашда ишлатиладиган жиҳозларнинг маънан эскирганлиги – ҳамма-ҳаммаси сабаб бўляпти.\nАйнан мана шу муаммоларни бартараф этиш учун Президентимиз тегишли иловага ўзгартириш киритиб берди. Унга мувофиқ келгусида озиқ-овқат маҳсулотларини ишлаб чиқариш, сотиш, ташиш ва сақлаш билан шуғулланадиган, шу жумладан, аҳолига ичимлик суви етказиб бериш ҳамда канализация сувларини чиқариб ташлаш фаолиятини олиб борадиган муассасаларни уч ойда бир, ходимлари ўрнатилган тартибда тиббий кўрикдан ўтиши шарт бўлган соҳалар, озиқ-овқат ва савдо муассасаларидан ташқари косметология, сартарошхоналарни олти ойда бир, даволаш, диагностика ва профилактика йўналишида фаолият юритувчи хусусий тиббиёт муассасаларини йилда бир марта текширадиган бўлдик. Демак, назорат давом этади.\nБироқ бундан кўзланган асосий мақсад кимнидир жазолаш, таҳқирлаш, камситиш ёки чора кўриш эмас. Юртбошимиз томонидан шунча эътибор берилиб, тадбиркорликка имкониятлар яратиб берилаётган бир пайтда уларнинг қонуний фаолият юритиши, санитария меъёрлари ва қоидалари, гигиеник нормативлар асосида ишлашига кўмаклашишимиз керак. Демак, Давлат инспекциясининг вазифаси фақат назорат бўлиб қолмайди. Биз келгусида Санитария-эпидемиология назорати давлат инспекцияси тимсолида тадбиркорлик субъектларининг маслакдоши, уларга йўл-йўриқ кўрсатувчи, ишонадиган ташкилот сифатида тан олинишини жуда хоҳлардик.\nБоиси бу хизмат шаънига тегадиган гаплар кўп тарқалди. Эҳтимол, бунга асослар бўлгандир?! Бу ёғига нуфуз ва мавқеимизни кўтариш, соҳани фаол, жонкуяр ходимлар билан тўлдириш, қолаверса, мутахассислар ҳар хил коррупцион ишларга аралашиб қолишининг олдини олиш мақсадида Президентимиз бизга яна бир имконият яратиб берди. Яъни Давлат инспекция қошида жамғарма ташкил этилади. Бунда вақтида тўланмаган жарималардан ундириладиган пеняларнинг 50 фоизи ўша жамғармага тушиши режалаштирилган. Бу келгусида ходимларни моддий рағбатлантириш учун имконият эканини тан олиш керак.\nЭнди шундай тартиб ўрнатиладики, бирор бир муассаса фаолиятини ўрганишда бир хил ёндошув бўлмайди. Бу болалар ва ўсмирлар гигиенаси, коммунал-гигиена, меҳнат гигиенаси ёки даволаш, диагностик-профилактика, радиацион гигиенани ўрганадиган соҳа бўладими, хуллас, барчасига алоҳида ёндашув таъминланади. Токи бориб ўрганилган пайтда ёзилган, йиғилган маълумот ўша мутахассис савиясига зинҳор боғлиқ бўлиб қолмасин. Шу ўринда бир жиҳатга ҳам алоҳида эътибор қаратмоқчимиз. Яъни инспекция ходимлари кимнингдир қўлига қараб қолмасин. Улар ишлаётган жойининг қадрига етсин. Шундай бир нуфузли ташкилотда ишлаётгани ва фаолиятидан кетиб қолиш эҳтимоли доим хаёлида турсин...\nЭндиликда Республика давлат инспекцияси, Қорақалпоғистон Республикаси, вилоятлар ҳамда Тошкент шаҳри санитария-эпидемиология назорати бошқармаларининг таркибий тузилмасида жамоатчилик билан ишлаш бўлимлари алоҳида ўрин тутади. Айнан жамоатчилик билан ишлаш зиммамизга жуда катта вазифаларни юклайди. Кўп йиллардан бери соғлиқни сақлаш тизимида раҳбар лавозимларида ишлаган бўлсам-да, айнан таркибий тузилмага жамоатчилик билан ишлаш бўлимларининг киритилганини камдан-кам кузатганман. Бундан кўриниб турибдики, биз ОАВ, кенг жамоатчилик, ҳар бир фуқаро, лозим бўлса, ҳар бир тадбиркорлик субъекти билан ишлашимиз даркор. Фақат назорат қилиш билан чегараланиб қолмаслигимиз зарур. Текшириш пайтида муаммо келиб чиқмаслиги учун тадбиркорлик субъектлари олдиндан мурожаат қилиб, маслаҳатлар сўрашсин. Мутахассисларимиз бориб, аниқ йўл-йўриқ кўрсатсин, камчиликларини кўрсатиб берсин.\nҲозирда биз низомимизга синов учун харид қилиш орқали маҳсулотлар сифатини текшириш талабларини ҳам киритганмиз. Бунда бизнинг мутахассислар ўзларини таништирмай туриб, маҳсулотларни харид қилишади. Кейин ўрнатилган тартибда сифати бўйича муносабат билдириш ҳуқуқига ҳам эга бўлади.\nБу ёғига биз тизимда мавжуд бўлган мавқе, тизимда мавжуд бўлган обрў, қолаверса, тизимда мавжуд бўлган нуфузни тиклашимиз керак. Халқимизда чиройли бир гап бор: Думалаб кетаётган нарсанинг орқасидан югуриб кетиш осон. Лекин турган нарсани думалатиш ёки бўлмаса юргизиш доим қийин кечган. Биз янги ташкилот сифатида думалаб кетаётган нарсанинг орқасидан югурмоқчи эмасмиз. Асосий мақсадимиз янги-янги механизмларни, усулларни, амалиётларни ўзимизга татбиқ этиб, хорижий тажрибаларни ўрганиб, уларни Ўзбекистонга мослаштириб, бир жойда қотиб қолган тизимни юргизиш орқали зиммамизга юкланган вазифаларни тўлақонли очиб бермоқчимиз. Ниятимиз юртимизда ҳам санитария-эпидемиология талабларига тўлиқ жавоб берадиган муассасалар кўпайсин.\nинтервю гуруҳли касалланиш Санитария-эпидемиология хизмати Нурмат Отабеков\nКоронавирус 01/04, 16:10\nКоронавирус 01/04, 11:50\nКоронавирус 30/03, 12:35


Самарқандлик ўқувчилар дарсдан қочиб пахта тераяпти\nСамарқандлик шифокорнинг айтишича, "бола тушмагурлар" ҳукуматнинг қарорига қулоқ солшмаяпти.\nЎзбекистон ҳукумати бу йилги пахта йиғим-терим мавсумига болаларни жалб қилишни тақиқлаганига қарамасдан, Самарқанд вилояти Каттақўрғон туманидаги айрим ўқувчилар дарс пайти мактабдан қочиб, пахта тераяпти.\nБу ҳақда Озодликка Самарқанд вилояти Каттақўрғон туманидаги шифокор Абдураим Бозоров маълум қилди.\nАбдураим Бозоров пахта мавсуми бошида Каттақўрғондаги фермер хўжаликларидан бирига туман ҳокимлиги томонидан махсус вакил қилиб жўнатилгани ва ўқувчиларнинг яширинча пахта тераётганига шахсан гувоҳ бўлганини айтади.\nАбдураим аканинг айтишича, фермерлар ва ота-оналар ўзаро келишган ҳолда ўқувчиларни пахта теримига жалб қилмоқда.\n- Болаларни жалб қилмасдан териб олиш имконияти бор экан. Лекин бу ерда тўсқинлик қиладиган тўсиқлар ҳам бор эканда. Мен туман раҳбарлари томонидан отряд раҳбари сифатида битта фермерга бириктирилдим. 10-11 сентябр кунлари ўша фермерда отряд раҳбари бўлиб ишладим. Асосан ўқувчиларни пахтага жалб қилиш учун фермерлар жуда эҳтиëжманд эканда. Бу ерда ўқитувчи ҳам, отряд раҳбари ҳам қолиб кетар экан. Фермерлар жуда ишқибоз экан ўқувчиларни пахтага жалб қилишга. Чунки уларнинг меҳнатидан осонгина фойдаланар экан. Ўқувчи ўз ҳақ-ҳуқуқини талаб қила олмайди.\nОзодлик: Сиз вакил бўлган фермер хўжалигида болалар пахта тераяптими?\nАбдураим Бозоров билан суҳбатни қуйида тўлиқ ҳолда тинглайсиз.\nАбдураим Бозоров билан суҳбат


Мураккаб жарроҳлик амалиётини ўтказган Умиджон соғлом ҳаётга қайтди - Халқ сўзи\nМураккаб жарроҳлик амалиётини ўтказган Умиджон соғлом ҳаётга қайтди\n18:42 16 Апрель 2018 Жамият\nФото: ССВ. Бемор Умиджон Абдумаджидовни шифокорлар оила аъзолари иштирокида уйига кузатишмоқда.\nРеспублика шошилинч тиббий ёрдам илмий марказида 14 ёшли Умиджон Абдумаджидовга отаси Илғор Абдуқаюмов донорлигида буйрак кўчириб ўтказиш операцияси бажарилган эди. Бугун бемор шифо топиб уйига қайтди.\n— Бугун ўғлим Умиджон қайта дунёга келгандай бўлди, — дейди беморнинг отаси, донор Илғор Абдуқаюмов. — Давлатимизнинг кўмаги, шифокорларнинг астойдил меҳнати оиламиз қувончини қайтариб берди. Операциядан олдин натижа қандай бўларкан, деган ўй-хаёллар бўлгани рост. Мана, ҳаммаси ортда қолди. Ҳозир Умиджоннинг кайфияти, ўзига ишончи баланд.\nРеспублика шошилинч тиббий ёрдам илмий маркази бундай мураккаб амалиётлардан ташқари, юртимиз шошилинч тиббий ёрдам тизими бўйича йилига 600 минг нафардан зиёд беморга юқори малакали стационар ва 1 миллион нафардан ортиқ беморга амбулатор ёрдам, шунингдек йилига 7 миллиондан зиёд чақириқлар бўйича тиббий ёрдам ҳам кўрсатиб келмоқда, дейилади Соғлиқни салаш вазирлиги Ахборот хизмати хабарида.


Биринчи Бутунжаҳон кўчманчи ўйинлари тантанали очилди\nЎзбекистонлик спортчилар Биринчи Бутунжаҳон кўчманчи ўйинларининг очилиши тантанасида.\nТуркия президенти Ражаб Тоййиб Эрдўғон Биринчи Бутунжаҳон кўчманчи ўйинлари иштирокчиларига табрик йўллади.\n“Ишончим комилки, умумий тил, маданият ва тарихга эга турк дунёси қадриятларини ўзида акс эттирувчи ушбу тадбир мамлакатларимиз ва халқларимиз ўртасидаги бирлик ва биродарликни ривожлантиришга хизмат қилади”,- – дейилади табрикда.\nХалқаро футбол федерацияси –ФИФА президенти Йозеф Батлер ҳам кўчманчи ўйинлар иштирокчиларига табрик йўллаган.\nҚирғизистоннинг Чўлпонота шаҳрида 9 сентябрда бошланган ва 14 сентябрда якунланадиган Биринчи Бутунжаҳон кўчманчи ўйинлари иштирокчиларини ўйинларнинг тантанали очилиш маросимида президент Алмазбек Атамбаев қутлади.\nБиринчи Бутунжаҳон кўчманчи ўйинларида дунёнинг 17 давлати, жумладан, Ўзбекистон спортчилари ҳам иштирок этмоқда.


Кимларга мандарин ейиш тавсия қилинмайди — Sof.uz\nЖАҲОН 6,567,393 3,164,346 387,913\n9.11 18:30 1115 Тиббиёт\nДиетолог Елена Соломатина мандаринни кимлар емасликлари кераклиги ҳақида гапириб берди:\n“Мандаринни ейиш керак ва у фойдали. У ўзида жуда кўп миқдорда витаминлар, микро ва макро елементлар, антиоксидиантларни тўплаган. Шунингдек, мандарин таркибида замбуруғлар ўсишини тўхтатадиган ва бактерицид таъсир кўрсатадиган моддалар бор. Мандаринлар, айниқса, куз-қиш даврида, вирусли касалликлар тарқалган пайтда жуда ҳам фойдалидир.\nУшбу мева таркибида ошқозон шиллиқ пардасини янгилаш учун керак бўлган бета-каротин мавжуд. Мандарин ранги қанчалик ёрқин бўлса, таркибида шунча кўп бета-каротин бўлади. Бу иммунитет тизимига биринчи тез тиббий ёрдам ҳисобланади. Мандаринлар юрак учун ҳам фойдалидир – унинг таркибида юрак мушакларини кучайтирадиган, ортиқча суюқликни кетказадиган жуда кўп калий мавжуд”.\nКимларга мандарин ейиш тавсия қилинмайди ?\nГастрит, меъда кислотаси ошиши, ошқозон-ичак йўли касалликларидан қийналаётганлар мандарин ейишдан ўзларини тийганлари маъқул. Унинг фикрича, ҳатто соғлом одам ҳам оч қоринга мандарин еганда нохушликни ҳис қилиши мумкин.\nКеча, 21:55 6340\n2.06 12:56 4512\nКеча, 17:06 2348\n1.06 20:43 2161\n1.06 16:39 1849\nБугун, 02:09 246 Ўзбекистон\nБугун, 02:04 132 Ўзбекистон\nБугун, 02:01 127 Ўзбекистон\nБугун, 01:58 68 Ўзбекистон\nБугун, 01:54 150 Ўзбекистон\nБугун, 01:50 213 Ўзбекистон


ШАЙХ ҲАЗРАТЛАРИ !!! Shayx_hazrat Telegramma kanali 📰 sayti ro‘yxatida Telegram-store.com.\n"ШАЙХ ҲАЗРАТЛАРИ !!!" Telegram kanali\nKanal manzili: @Shayx_hazrat\nToifalar: Avtomobillar , Din\nTil: Oʻzbek tili\nObunachilar: 226,373 (Yangilash sanasi: 2021-12-09)\nUZ AUTO SANOAT\nÐ¨ÐÐ™Ð¥ Ò²ÐÐ—Ð ÐÐ¢Ð›ÐÐ Ð˜ !!!\n40 КУН МАСЖИДДА ЖАМОАТ БИЛАН НАМОЗ ЎҚИШ\nАнас Ибн Моликдан:«Расулуллоҳ соллаллоҳу алайҳи васаллам: «Ким қириқ кун биринчи такбирага етишиб жамоатта намоз ўқиса, унга икки озодлик ёзилади, дўзаҳдан озодлик ва нифоқдан (мунофиқликдан) озодлик», дедилар». Имом Термизий ривояти. Валлоҳу аълам!\n👉«ШАЙХ МУҲАММАД СОДИҚ МУҲАММАД ЮСУФ ҲАЗРАТЛАРИ» КАНАЛИГА АЪЗО БЎЛИШНИ УНУТМАНГ!🤲👇👇👇\n33.9K views 06:22\n☝Ушбу комплект Пайғамбаримиз Муҳаммад С.А.В. нинг дуоларини ўзингизга қулай жойга ўрнатиб олиш имконини беради. Бу эслатмалар ёрдамида оҳиратингиз учун керакли бўлган заҳира тўплашингиз ниятидамиз🤲\nУшбу комплектимизда 10 хил ҳолатда ўқиладиган дуо тахтачалари мавжуд:\n1⃣ Ҳар тонгда ва тунда;\n2⃣ Уйқудан уйғонганда;\n3⃣ Кийим кийганда ва ечганда;\n4⃣ Уловга минганда;\n5⃣ Ҳожатхонага кирганда;\n6⃣ Таҳоратдан сўнг;\n7⃣ Таомдан сўнг;\n8⃣ Уйдан чиқаётганда;\n9⃣ Уйга кираётганда;\n🔟 Ухлашдан олдин.\nТилла ранглари мавжуд\nТахтачалар деворга ёки мебель юзасига қулай ўрнатиб олиш имкониятини берувчи аксессуар билан жиҳозланган✅\nЯқинларингизга ҳам совға қилиш мумкин бўлган сифатли ва энг асосийси савобли туҳфа 😊\nНархи: 195.000 минг\nХозироқ буюрта беринг: +998996760070\n🚚 Ўзбекистон бўйлаб етказиб бериш хизмати бор\n25.9K views 06:20\nСавол: Ўқиганни шафоат қиладиган сура қайси?\nЖавоб: Саҳиҳ ҳадисда келганидек, Мулк сураси.\nСавол: Инсонни дажжолдан сақлаб қоладиган ўн оят қайси?\nЖавоб: Каҳф сурасининг дастлабки ўн ояти.\nСавол: Қайси сура бир мартада тўлиқ нозил бўлган?\nЖавоб: Муддассир сураси.\nСавол: Қайси сура Қуръоннинг ўркачи деб аталади?\nЖавоб: Бақара сураси.\nСавол: Расулуллоҳ соллаллоҳу алайҳи васаллам қайси сурани аёллар ўргансин деганлар?\nЖавоб: Нур сурасини.\nСавол: Қайси сура Ҳаворийлар деб аталади?\nЖавоб: Соф сураси.\nСавол: Видолашув сураси қайси?\nЖавоб: Наср сураси.\nСавол: Мерос ҳақидаги сура қайси?\nЖавоб: Нисо сураси.\nСавол: Қуръондаги энг буюк сура қайси?\nЖавоб: Фотиҳа сураси.\nСавол: Араб алифбосидаги барча ҳарфларни ўзида жамлаган оят қайси?\nЖавоб: Фатҳ сурасининг охирги ояти.\nСавол: Қайси сура кичик Нисо сураси деб аталади?\nЖавоб: Талоқ сураси.\nСавол: Қуръоннинг келинчаги қайси сура?\nЖавоб: Ар Роҳман сураси.\nСавол: Қайси сурани нажот берувчи деб аталади?\nЖавоб: Таборак, Мулк сураси.\n29.5K views 05:46\n☝«АШЁЛАР БОҒЛИҚ БЎЛГАН НАРСА БИЛАН ШАРАФЛАНАДИ»\n🎙Хасанхон Яҳё Абдулмажид\nTelegram | Instagram | Youtube | TikTok\n26.6K views 05:06\n📚УЛКАН ҚУРЪОНИ КАРИМ АКЦИЯСИ!!\n🛍🎁👍ЯҚИНЛАРИНГИЗ УЧУН АЖОЙИБ СОВҒА!!!\n✔💸Нархи: 1 500 000 сўм\n29.5K views 05:04\nНабий соллаллоҳу алайҳи васалламга салавот айтишнинг 40 фойдаси:\n1. Аллоҳнинг амрига бўйсунган бўласиз.\n2. Набий алайҳиссаломга Аллоҳ билан бир хил салавот айтган бўласиз.\n3. Фаришталар билан бир хил салавот айтган бўласиз.\n4. Бир салавот эвазига Аллоҳдан ўнта салавот оласиз.\n5. Ўн даражага кўтариласиз.\n6. Ўнта ҳасанот оласиз.\n7. Ўнта ёмонлигингиз ўчирилади.\n8. Дуоларингиз ижобат бўлади.\n9. Набий соллаллоҳу алайҳи васалламнинг шафоатларига мушарраф бўласиз.\n10. Гуноҳларингиз мағфират қилинади.\n11. Энг муҳим ишларда Аллоҳ таолонинг Ўзи кифоя қилади.\n12. Қиёмат куни Набий соллаллоҳу алайҳи васалламга яқин бўласиз.\n13. Танг аҳволда қолган бўлсангиз, салавотингиз садақанинг ўрнига ўтади.\n14. Ҳожатларингиз бароридан келади.\n15. Аллоҳ ва фаришталарнинг салавотига мушарраф бўласиз.\n16. Покланиб, мусаффо бўласиз.\n17. Ўлим олдидан жаннат башоратига сазовор бўласиз.\n18. Қиёмат кунидаги қўрқинчдан қутуласиз.\n19. Унутган нарсангиз ёдингизга тушади.\n20. Салавотингизга Набий соллаллоҳу алайҳи васаллам жавоб қайтарадилар.\n21. Мажлисларингиз хайрли бўлади.\n22. Камбағалликдан қутуласиз.\n23. Бахилликдан қутуласиз.\n24. Дуоибаддан омонда бўласиз.\n25. Салавот сизни жаннат йўлига олиб боради.\n26. Аллоҳ ва Унинг Расули зикр қилинмайдиган ёмон мажлисдан омон бўласиз.\n27. Хутба ва бошқа сўзларингиз мукаммал бўлади.\n28. Сирот кўпригида нурга мушарраф бўласиз.\n29. Жафодан қутуласиз.\n30. Осмонлару ер аҳли орасида Аллоҳнинг чиройли мақтовига сазовор бўласиз.\n31. Баракот соҳиби бўласиз.\n32. Аллоҳнинг раҳматига мушарраф бўласиз.\n33. Расулуллоҳ соллаллоҳу алайҳи васалламнинг муҳаббатларига сазовор бўласиз.\n34. Набий алайҳиссаломга суюкли бўласиз.\n35. Салавот сизни ҳидоятга элтиб, қалбингизни жонлантиради.\n36. Исмингиз Набий соллаллоҳу алайҳи васалламга кўрсатилади.\n37. Сирот кўпригида собитқадам бўласиз.\n38. Набий алайҳиссаломнинг ҳақларини адо қилган бўласиз.\n39. Аллоҳни зикр ва шукр қилган бўласиз.\n40. Салавот дуодир, яъни Аллоҳдан ҳабибига мақтов сўраш ёки банда ҳожатларини сўрашидир.\n30.1K views 13:15\nҚУРЪОНДА ЗИКР ЭТИЛГАН ҚАЛБ ТУРЛАРИ\n4. Важил қалб – солиҳ амалларини Аллоҳ қабул қилмай қолишидан қўрқувчи қалб (Мўминун сураси, 60-оят).\n5. Тақий қалб – Аллоҳнинг қонунларини ҳурмат қилувчи тақволи қалб (Ҳаж сураси, 32-оят).\n7. Мутмаин қалб – Аллоҳнинг тавҳиди, зикри билан хотиржам бўлувчи қалб (Раъд сураси, 28-оят).\n14. Ғализ (қўпол) қалб – меҳр-шафқатдан, мурувватдан мосуво қалб (Оли Имрон сураси, 159-оят).\n34.1K views 07:05\nРустамжон домла Қуръони Карим таржималари хақида тавсиялари🌙\nҚУРЪОНИ АЗИМ МУХТАСАР ТАФСИРИ - Шайх Алоуддин Мансур\nШайх Алоуддин Мансур раҳимахуллоҳ ҳазратлари биринчилардан бўлиб, Қуръони Карим китоби маъноларини она тилимизга ўгирганлар. Ушбу тафсирнинг қолганларидан ажралиб турадиган асосий сифати, ушбу китоб иложи борича оддий халқ тушунадиган тилда, жуда кенг ёритиб берилганидадир.\n☝Ушбу Қуръони Каримнинг маъно таржимасини чуқур диққат билан ўқисак, бу Илоҳи Мўъжизага гўё бундан ўн тўрт аср илгари эмас, балки ҳозир ўзимизга туширилгандай – ҳар бир сўзни ҳаётимизни ҳақиқий инсон бўлиб яшаб ўтишимиз учун ўта зарур сўз эканини пайқаймиз.\nЖамланма: 4 та тўндан иборат\n🏷 Нархи: 320 000 сўм\n🚚Ўзбекистон бўйича доставка БЕПУЛ\n☎БУЮРТМА УЧУН: +998906690707\n27.8K views 07:04\nUZ AVTO РУ | ЎЗ онлайн автосалони\nAjoyib Udar Rasmlar va Qushiqlar


5. Чустда "Истеъмолчи кутубхонаси" қурилади\n6. Халқ қабулхоналари ишончни қозона оляптими?\n9. МИБ раҳбарининг сайёр қабули Наманганда қандай ўтди?\n11. Алишер Усмонов кўмагида Наманганда йирик бизнес маркази қурилади\n12. Бутунжаҳон универсиадаси: Ҳумоюннинг ғалабали юриши давом этмоқда!\n13. Янгиқўрғонда Марказий Осиёдаги улкан цемент заводи қурилиши бошланди\n14. Нанай халқаро туризм масканига айланади-ми?\n15. Президентликка собиқ номзод Абдулҳафиз Жалолов вафот этди


Тожик депутатлари Ўзбекистонни зараркунандаликда айбламоқдалар\n24 октябр 2021, Тошкент вақти: 20:09\nТожикистон парламенти қуйи палатаси спикери Шукуржон Зуҳуров фикрича, Ўзбекистон 1994 йилдан буён Тожикистон иқтисодиётига миллиардлаб доллар зарар етказган.\n“Ўзбекистон Тожикистонга бир миллиард доллардан ортиқроқ зарар етказди”. Бу баёнот 3 октябр Тожикистон парламенти қуйи палатаси раиси Шукуржон Зуҳуров тилидан янгради.\nСпикер Зуҳуровнинг айтишича, зарарлар асосан юк вагонларининг Ўзбекистон томонидан асоссиз тутиб қолаётгани сабабли ошган.\n- Асосан 1994 йилдан буён темир йўл орқали Ўзбекистон Тожикистон иқтисодиётига миллиардлаб доллар зарар етказди. Миллиардлаб доллар! Яна бугун улар бизни очиқдан-очиқ айблашади. Мен бир савдогарнинг арзини тингладим. У бир вагонга 20 минг долларлик юк юклаган экан, Тожикистонга етиб келгунича ўшандан 10 минг долларга тенг юки қолибди. Юкларнинг ҳаммасини Ўзбекистон чегарасида тўнашганини айтди савдогар йигит. Машиналарни шинасиз олиб келишмоқда экан, - деди асабийлашганини яширмай парламент спикери Зуҳуров.\nТожик мулозими Ўзбекистон ва Тожикистон ўртасида темир йўл транзити бўйича давлатлараро шартномалар имзолангани ва бу шартномалар тожиклар зарарига ишлаётганига урғу берди.\nТожикистон Ислом уйғониш партияси раиси, депутат Муҳиддин Кабирий, агар мамлакат темир йўллари ширкатининг фаолияти чиндан ҳам шаффоф бўлса ва юк вагонлар ўзбеклар тупроғида тўналаётган бўлса, нега халқаро судларга мурожат қилинмаётгани билан қизиқди.\n- Қарзларимиз темир йўлларидаги муаммолар туфайли ўсиб бораётган экан, нега халқаро судларга мурожаат қилинмаётир? Менимча, бу муаммо ҳали яқин орада ҳал бўлмайди. Халқаро судлар орқали бу зарарларни қоплаш лозим. Қачонгача биз зарарларни ютиб, ташқи қарзларимизни давлат бюджетидан тўлашимиз керак? - дея савол ташлади қуйи палата депутати Муҳиддин Кабирий.\nСпикер Шукуржон Зуҳуров бу масала юзасидан бир неча марта тожирларга ўз таклифини киритганини маълум қилди.\n- Мен савдогарлардан халқаро иқтисодий судларга мурожаат қилишни сўрадим. Лекин улар бу икки давлат орасидаги баҳс эканини ва олти ой давомида икки республика ўртасида ортиқча пул тўлаб қатнаш яна бир муаммо эканини айтишди. Яъни улар муаммолари ҳал бўлишига ишонишмайди. Менимча, жиддийроқ бир ташкилот бу шикоятларни тўплаб, халқаро судга мурожаат билан чиқиши лозим, - деди қуйи палата раиси Зуҳуров.\nАйтиш лозимки, қуйи палатанинг бугунги йиғилишида 2010 йилги давлат бюджетига ўзгартишлар киритиш тўғрисидаги бир қатор лойиҳалар овозга қўйилди.\nБу лойиҳалардан бири Тожикистоннинг Ўзбекистон олдидаги қарзи масаласи эди.\nҚуйи палата депутатларини бу лойиҳалар билан таништирган Тожикистон Молия вазири муовини Жамшед Норинов Тожикистон Ўзбекистондан 40 миллион АҚШ доллари миқдорида қарздор эканини билдирди.\n- Жорий йил шу қарзнинг 11 миллион долларини тўлаш Тожикистон темир йўллари ширкатига топширилган эди. Аммо ўзингизга маълум сабабларга кўра, яъни темир йўлларда юк вагонларини ушлаб қолиниши ортидан бу ширкат ўзига топширилган вазифани уддалай олмади, чунки харажатларини қоплай олмади. Агар биз қарзимизни тўлай олмасак, Ўзбекистон томони бизга жарима белгилашга ҳақли. Шу нуқтаи назардан, жорий йил 40 миллион доллар қарзимизнинг 11 миллионини давлат бюджетидан тўлашимиз лозим, - деди Молия вазирлиги расмийси Норинов.\nҚуйи палата депутатлари давлат бюджетига ўзгартишлар киритиш тўғрисидаги лойиҳаларни муҳокама қилганларидан сўнг бошқа лойиҳалар қаторида Тожикистоннинг Ўзбекистонга 11 миллион АҚШ доллар қарзини қайтариш бўйича лойиҳа ҳам бир овоздан қабул қилинди.\nТожикистон Молия вазири Тожикистоннинг Ўзбекистон олидида қолган яна 30 миллион АҚШ доллар қарзи келгуси йилларда қайтарилишини маълум қилди.


Ўзбекистонда COVID-19 бўйича вазият янада мураккаблашиши мумкинлиги айтилди - UzNews.uz\nЎзбекистонда COVID-19 бўйича вазият янада мураккаблашиши мумкинлиги айтилди\nКоронавирусга қарши курашиш штаби аъзоси республикадаги вазиятни “алдамчи осойишталик” деб атади.\nКеча, 14 ноябрь куни АОКАда Коронавирусга қарши курашиш штаби аъзоси Нурмат Отабеков иштирокида брифинг ўтказилди.\nУнда Ўзбекистонда коронавирус бўйича вазиятнинг мураккаблашиш эҳтимоли сўралди.\n– Албатта бу эҳтимол йўқ эмас. Мен мутахассис сифатида ҳозирги ҳолатни “Алдамчи барқарорлик, алдамчи осойишталик” деб баҳолаган бўлардим. Демак, биз ҳушёр бўлишимиз керак. Агар саломатлигимизга бефарқ бўлмасак, касалликнинг бирон-бир клиник белгиларини сезган заҳоти тиббиёт ходимларига мурожаат қилсак, ўзбошимча даволанишга уринмасак, уй шароитида даволаниш ва карантинда бўлиш қоидаларига риоя қилсак, у ҳолда вазиятни барқарор ушлаб туришимиз мумкин.


Мактабгача таълим вазирига янги ўринбосар тайинланди - 08.07.2021, Sputnik Ўзбекистон\nНодир Муслитдинов мактабгача таълим вазирининг янги ўринбосари бўлди. Бунгача у Молия вазирлигида фаолият юритган. 08.07.2021, Sputnik Ўзбекистон\nТОШКЕНТ, 8 июл — Sputnik. Нодир Муслитдинов мактабгача таълим вазирининг янги ўринбосари этиб тайинланди. Бу ҳақда вазирлик матбуот хизмати хабар берди.Шодиёр Маматкулов бошқа ишга ўтиши муносабати билан мактабгача таълим вазирининг ўринбосари лавозимидан озод этилган.Нодир Муслитдинов бунгача у Молия вазирлигининг Аҳолини ижтимоий ҳимоя қилиш ва давлат ижтимоий хизматлари тармоқларида бюджет сиёсати департаменти директори лавозимида фаолият юритган.Нодир Муслимдинов 1977 йилда Бухоро вилоятида туғилган. 1999 йилда Бухоро озиқ-овқат ва енгил саноат технологик институтини тамомлаган2001 йилдан Молия вазирлиги тизимидаги ташкилотларда ишлай бошлаган. 2014-2016 йилларда Молия вазирлиги ижтимоий соҳа ва фанни молиялаштириш бош бошқармаси Маданият ва спортни молиялаштириш бўлими бошлиғи, 2016-2017 йилларда Молия вазирлиги ижтимоий ва илмий молиялаштириш бош бошқармаси бошлиғи муовини, 2017-2019 йилларда Молия вазирлиги ижтимоий ва илмий молиялаштириш бош бошқармаси бошлиғининг биринчи ўринбосари, 2019-2020 йилларда Молия вазирлиги ижтимоий ва илмий молиялаштириш бош бошқармаси бошлиғи каби турли раҳбар лавозимларда ишлаган.\nянги тайинлов, мактабгача таълим вазирлиги (мтв)\nНодир Муслитдинов мактабгача таълим вазирининг янги ўринбосари бўлди. Бунгача у Молия вазирлигида фаолият юритган.\nТОШКЕНТ, 8 июл — Sputnik. Нодир Муслитдинов мактабгача таълим вазирининг янги ўринбосари этиб тайинланди. Бу ҳақда вазирлик матбуот хизмати хабар берди.\n© Министерство дошкольного образования УзбекистанаНодир Муслитдинов\nШодиёр Маматкулов бошқа ишга ўтиши муносабати билан мактабгача таълим вазирининг ўринбосари лавозимидан озод этилган.\nНодир Муслитдинов бунгача у Молия вазирлигининг Аҳолини ижтимоий ҳимоя қилиш ва давлат ижтимоий хизматлари тармоқларида бюджет сиёсати департаменти директори лавозимида фаолият юритган.\nНодир Муслимдинов 1977 йилда Бухоро вилоятида туғилган. 1999 йилда Бухоро озиқ-овқат ва енгил саноат технологик институтини тамомлаган